هاتنه‌وه‌ی شه‌پۆله‌کانی ئازادیی و تێرۆری ده و‌ڵه‌ت!! – Denegkan\nهاتنه‌وه‌ی شه‌پۆله‌کانی ئازادیی و تێرۆری ده و‌ڵه‌ت!!\nbydengekan\tJuly 22, 2011\tگشتی\n* ئەو شەپۆلانەی کە باڵانسیان بە دەسەڵات تێکدا، سێیەکی قاڵبە بەفرەکە بوو!\n* گه‌نده‌ڵیی له وڵاتی ئێمه‌دا خەونێک نییە کە هێشتا خەونبینەر نەیگێڕابێتەوە!\n* ئەو هەموو قوتابخانەو ئۆفیسە حکومییانەی کە لە خانووبەرەی کرێدان، لای کێ کرێچین؟\n* سه‌رمایه‌ی مشه‌خۆرانی تێکه‌ڵ به گه‌نده‌ڵیی لە پڕۆسەی بەرهەمهێنانەوە کەڵەکە نه‌بووه‌و زاده‌ی خوولانەوەی سەرمایە نییه‌و له ”زێدەبایی”یەکەی کارل مارکسیشەوە نه‌هاتووه!\nبە لەشکرکێشی و رەفتارو شێوازی لە ئاسایی بەدەرو تازەپەیدابووی دامودەزگا سەرکوتکارەکان و بە میلیتاریزەکردنی شارەکان، دەسەڵات و هەردوو حزبەکەی توانییان شەپۆلە کۆمەڵایەتییەکانی ناڕەزایی و تووڕەیی هاووڵاتییان لە سەراکانی ئازادیی بڵاوەپێبکەن. سوپا بەناو یەکگرتووەکەی حکومەتی هەرێمیش بەم لەشکرکێشیی و جەنگ راگەیاندنەی، یەکەمین و گەورەترین چالاکیی دژی گەلەکەی خۆی دەستپێکرد. بەڵام راگەیاندنی شەڕو پەلاماردانی یەک تەرەفە بەس نییە بۆ ئەوەی شەڕ بقەومێ. بۆ ئەوەی شەڕێکی لەو چەشنە بقەومابا کەلەشکریان بۆ جووڵاند، دەبووایە تەرەفی دووەم ئامادەی هەڵگیرساندنی ئەوشێتایەتییە بووایە.\nهاوکات ماشێنە میدیاییەکانی دەسەڵات، خیتابێکی ناسیاسیی و ناحکومییان خستە ڕێ و، ئارشیڤە سیخناخبووەکانی شێواندن و خراپبێژیی و تراژیدیا هەڵگەری ساڵانی شەڕی ناوخۆییان لە فۆرمێکی کۆمێدیدا بەرهەمهێنایەوەو کردیانن بە کۆکتێلە مەراقێک و بەسەر شەپۆلە مەدەنییەکانی خۆپیشاندەران و میدیای ئازاد و ئۆپۆزیسیۆندا هەڵیانڕشت.\nراستە ئێستا سەراکانی ئازادیی و شەقام لە شەپۆلەکانی دژە گەندەڵیی چۆڵکراون. بەڵام ئەوە خۆگەوجاندنە ئەگەر 19 نیسان به کۆتایی خۆپیشاندان و تەقینەوەی ناڕەزایەتیی لێکبدرێتەوە. ئەو شەپۆلانەی کە باڵانسیان بە دەسەڵات تێکدا، سێیەکی قاڵبە بەفرەکە بوو، دوو بەشەکەی\nتریان لە بنی ئاوەکە نەهاتبوونە دەر.\nهۆکاری بە شەپۆلنەبوون و نەتەقینەوەی ناڕەزایەتیی شاری هەولێرو دهۆکیش، ئەوە نییە کە دەسەڵات و میدیاکانی تیۆررێزیی بۆ دەکەن، بەڵکو بە هۆی سەپاندنی کۆنتڕۆڵی نا ئاسایی و لەمپەری سەربازیی و راوەدوونانەوە بوو، کە تەواوی سنوورەکانی ناوچەی زەردی گرتۆته‌وه.\nئەمەش کتومت فۆرمێکی شاراوەو پێشوەخت پەنابۆبراوی ئەو میلیتاریزەکرنەیە کە لە ناوچه‌ی سەوزدا بە ئاشکرا پێڕه‌وکرا.\nتا ئەو کاتەی ئیرادەیەکی یاسایی و سیاسیی و موڕاڵیی بۆ بەرەنگاربوونەوەی بێ پێچ وپەنای گەندەڵیی و ناعەدالەتیی بە کردەوە دەرنەکەوێت.سەرلەنوێ خڕبوونەوەی شەپۆلەکان و هاتنەوەیان بە وزەوتوانایەکی زۆرترەوە بۆ شەقام و سەراکانی ئازادیی، لەو ئەگەرانە دەبن، کە لەهەر ئان و ساتێکدا چاوەڕوانکراوبن.\nگەندەڵیی لە وڵاتی ئێمەدا بۆتە کارەساتێکی نیشتمانیی و مەترسیی نمرە یەکی ناوخۆیی و لە قووڵاییەوە هەڕەشەی زیاتر هەڵتەکاندنی شیرازەکانی کۆمەڵگە دەکات و ، سامناکترین لەمپەرە لەبەردەم بنیاتنانی ستراتیژییانەی ژێرخان و بە دەزگایی کردنی حکومەت و چاری کێشە بنەڕەتییەکانی خزمەتگوزاریی و گه‌شه‌سه‌ندنی ئاسایی کۆمه‌ڵگه.\nله‌ماوه‌ی 20 ساڵی رابردوودا، چجای له 2003 وه گه‌نده‌ڵیی له گومانلێکردن چۆته ده‌رێ و له ناوه‌نده جیاجیاکاندا به‌زم و ده‌بده‌به‌ی دنیای بۆ لێده‌درێ.\nگەندەڵیی خەونێک نییە کە هێشتا خەونبینەر نەیگێڕابێتەوە، به‌پێچه‌وانه‌وه پێگەکانی گەندەڵیی شاراوەنین و ، بیچمەکانی وەک ناو لەپی دەست دەبینرێن و رەمزەکانی ئەوانەن کە رۆژانە لە میدیاکانەوە دەبنە میوانی ماڵەکانمان.\nلە وڵاتێکدا کە هێشتا کێشەی زەبەندی پەروەردەو خوێندن و لەشساغیی و تۆڕی رێگاوبان و خزمەتگوزارییە بنەڕه‌تییەکانی تر، هەڕەشەی رۆژانەن بۆ تاکتاکی ئەم کۆمەڵگەیە، کەچی پاشاکانی گەندەڵیی و کەسانی دەستڕۆیشتووی ناو ده‌سه‌ڵات، بە شێوەیەکی ناشەرعیی، سامانی سەرزەوی و بن زەوی و بودجەی ئەم وڵاتەیان خستۆته خزمه‌تی خۆیان و توێژێکی مشه‌خۆرو، له‌ده‌ره‌وه‌ی بازنه‌ی مه‌عاش و ئیمتیازاتی حقوقیی، بوونه‌ته میلیۆنێرو میلیاردێر.\nئەو هەموو قوتابخانەو ئۆفیسە حکومییانەی کە لە خانووبەرەی کرێدان، لای کێ کرێچین؟ ئەی ئەم هەموو کیڵگەو کۆشکە خەیاڵییانەی کە موڵكی پریڤاتی چەند سەد کەسێکی دەستڕۆیشتووی ناو ئەم دوو حزبەو ده‌سه‌ڵاتن، لە کوێیان بوو؟ له چوارچێوه‌ی یاسادا به‌ده‌ستهاتوون، یان میراتەو لە باووباپیرانیانەوە بۆیان بەجێماوە؟ بێ گومان ناچنه‌وه‌سه‌ر  هیچکام لەو سەرچاوانه.بڕواش ناکەم لە پڕۆسەی بەرهەمهێنانەوە کەڵەکە بووبن و زاده‌ی خوولانەوەی سەرمایە بن یان له ”زێدەبایی”یەکەی کارل مارکسەوە هاتبن!!\nکام کۆمپانیاو کام بیناسازیی ، کە سەرمایەکانیان خۆیان لە سەدان میلیۆن و چەندان میلیارد دۆلار بده‌ن، لە دەرەوەی”چالاکییەکانی” پارەدارانی حزب و دەسەڵاتن، یان به‌لینکێک به‌وانه‌وه‌گرێنه‌دراون؟\nلەم ساڵانەی دواییشدا چه‌ندان راپۆرت و هەواڵ لە میدیا ناوخۆیی و جیهانییەکاندا بڵاوکراونەتەوە، کە باس لە پەڕینەوەو بردنە دەرەوەی سامان و سەرمایەی گەورە دەسەڵاتدارانی هەرێم دەکەن، بۆ توورکیا و ئێران و ئووردن و کەنداوو چین و وڵاتانی ئەوروپا.\nبارودۆخی هه‌رێم له‌به‌رده‌م چه‌ند رێگه‌و ئه‌گه‌ر‌یکدایه، یه‌کێکیان ئه‌وه‌یه ئیرادەیه‌کی فه‌رمیی و سیاسیی هەبێ بۆ شەڕی دژە گەندەڵیی، که‌گوێ لە شەقام و ئۆپۆزیسیۆن بگرێ و پێ لەوە بنێ که سه‌رچاوه‌کانی کاره‌ساته که له دەزگاباڵاکانی هه‌ردوو حزب و ده‌سه‌ڵاته‌که‌یاندایه.ئەم کاره‌ش لەهەر تاقیکردنەوەیەکی تری تا ئێستا قورسترە، لەبەردەم هه‌ر سێ سەرۆکایەتییەکه‌و دوو حزبەکەیاندا. هەر کەسێک بە پشت بەستن بە کۆمەڵانی خەڵک بچێتە ئەم تاقیکردنەوەیەوە، ئاکام بە دەستکەوتی گەورە لێی دێتە دەرەوە: راسته دڵی سەدان کەسی گەندەڵ لە خۆی ده‌ڕه‌نجێنێت، به‌ڵام دڵی میلیۆنان هاووڵاتیی ده‌باته‌وه .\nلە مێژوودا به‌ده‌گمه‌ن روویداوە دەسەڵاتدارانی تێکەڵ بە گەندەڵیی رێگای عاقڵانەیان گرتبێتە بەر، هەمیشە تا مەرگی خۆیان بوغرایانە درێژەیان بە گەندەڵیی و ناعەدالەتیی داوەو دژایەتی گەلەکانیان کردووه. له‌م کاره‌شیاندا پاڵ به قه‌ڵاو دێرۆک و رابردوویه‌که‌وه ده ده‌ن که به ئێستایان نامۆیه.\nبەڵام داخوا ئەم دوو حزبەو دەسەڵاتەکەیان ، لەدەرەوەی پێشهات و گومانەکان، ئەم جارەیان لەو سیگناڵانە تێگەیشتن کە لە شەقامەوە پێیان گەیشت، یان هێشتابوغرایی بەرینەداون و، پێیان وایه رووداوه‌کانی شووبات – نیسان چه‌ند تاوه بارانێکی به‌هاریی بوون ؟\nئه‌گه‌رێکی تریان ئەوەیە کە دەسەڵاتداران لە گەمەکانی تا ئێستایان بەردەوام بن و، شەقام نه‌خوێننه‌وه‌و پێشیان وابێت دەتوانن ئۆپۆزیسیۆنێکی نزیک بە یەک میلیۆن دەنگیی “حەسیر مەیدان” بکەن و میدیای ئازاد دەمکوت بکەن. به‌ڵام ئەو کاتە هەموو شەوێک بەسەر ئەگەری سپێدەیەکی پڕ لە شەپۆلی ناڕەزایی و تووڕەیی خەڵکدا رۆژده‌کەنەوەو، دەکەونە قۆناغێکەوە ئەم نیمچە باڵانسەی ئێستایان لە دەست ده‌ده‌ن.\nلە کۆمەڵگەی ئێمەدا شەقام شەڕی دژە گەندەڵیی راگەیاندوە. ئەو بەشە ده‌ستڕۆیشتووه‌ی دەسەڵات و دوو حزبەکەش کە ئەستۆ پاکن، یان بەلای کەمەوە خۆیان پێ ئەستۆ پاکە، دەبێ یەکلاببنەوەو بچنە شەڕی دژە گەندەڵییەوە. خۆ ئەگەر دەسەڵات بییەوێ تاهەڵبژاردنی ئاییندە بە کاتکووشتن و “رۆژە ڕۆژە” تێیپەڕێنێ، ئەمەیان ملنانە لە ئاسۆیەکی نادیار.چونکه جیاوازیی چینایه‌تی – کۆمه‌ڵایه‌تیی به ئاستێکی ئه‌وتۆ گه‌یشتووه، بۆته سه‌رچاوه‌ی پێکه‌وه‌هه‌ڵنه‌کردن و ناسه‌قامگیریی له کۆمه‌ڵگه‌دا.\nرێبازی پێرەوکراوی بەدژنەوتن و بەدبینین و بەد خوێندنەوەو بەدلێکدانەوەی دەسەڵاتدارانی هەرێم، بیست ساڵە گلەیی و گازەندەکان فەرامۆش دەکەن، رەخنەگرتنی رووناکبیران و میدیای ئازاد سووک دەکەن، رای جیاواز بە ده‌سه‌ڵات لێخن دەکەن و، کۆشش و وزەو توانای نەوەی نوێ و عەقڵی نوێ بۆ بەشدارییکردن لە پرۆسەی سیاسیی و لە بنیاتناندا لەبار دەچوێنن.کاتێکیش بۆ یەکەمین جار لەمێژووی پەرلەمانیی ئیمەدا، ئۆپۆزیسیۆنێکی کارا (بەڵام نەخوازراو لەلایەن دوو حزبەکەوە) سەرهەڵدەدات و مل لە بەربەرەکانیکردنی گەندەڵیی دەنێ و دزێوییەکانی ئاشکرا دەکات. لەجیاتی رێگەدانی ئووسوڵیی بۆ تاوتوێکردنی ئەم دۆسێ ترسناکە و گەڵاڵەکردنی کۆمەڵە یاساو ریساو رێوشوێنێکی حقوقیی بۆ چاودێریکردنی حکومەت و پاراستنی سامان و بودجەی وڵات و کۆنترۆڵکردنی خەرج و دابەشکردنێکی عادیلانەی لە پرۆسەی دەوڵەتڕانییدا. کەچی بەپشتبەستن بە میکانیزمێکی زەمەن بەسەرچوو خوێندنەوەیەکی سەقەت بۆ زۆرینەو کەمینە، پەرلەمان کراوه‌ته بەشێک لە ململانێی حزبیی و شوێنێک بۆ دامرکاندنەوەی مەراقەکانی سەرکردایەتی.\nلە وڵاتێکدا کە نووقمی ناعەدالەتییه‌و پرۆسە سیاسییەکەی بەم ئاقارەدا بڕوات و وابەستەبوون بە حزب و ئەم سەرکردەو ئەویتر بکرێن به پێوەر بۆ ماف و بەهای کۆمەڵایەتی تاکەکانی، تەقینەوەی کۆمەڵایەتیی و بەدەنگی بەرز بیرکردنەوە نەک هەر دەبێتە کارێکی چاوەڕوانکراو، بەڵکو ئەنجامێکی حه‌تمییه.\nئەو قسانەش کە دەربارەی ئۆپۆزیسیۆن دەکرێن، ئایا لەناو یان لە پشت یان لە پێشەوەی شەپۆلەکانی ئازادییدایە، سەرلەبەریان بابەتی ناسیاسین و خۆخڵافاندنێکی دواکەوتووانەن. بەلای دەسەڵاتەوە ئۆپۆزیسیۆن نابێ لە دەرەوەی باڵەخانەی پەرلەماندا هەناسە بدات و روڵی خۆی پراکتیزە بکات. هەر بۆیە بە بریارێکی هەتیوو کە کەس خۆی ناکا بە خاوەنی، یەکسەر بە پێی نەزمی بڕینی کارەبا له‌کوردستاندا ، ئەو بڕه پاره‌یه له هێزه‌کانی ئۆپۆزیسیۆن ده‌بڕن که مانگانه وه‌ریانده‌گرت. له کاتێکدا ئه‌م هێزانه پێکڕا خاوه‌نی 35 کورسین له په‌رله‌ماندا و هه‌ردوو حزبی حوکمڕانیش 30+29 کورسیان هه‌یه.\nPrevious پرسی ده‌وڵه‌ت له کوردستاندا !\nNext خەباتی سەرشەقامی ئێمە و ئەوی ئەوان 5


ئەمریکا ناتوانێ گەمارۆکان بگەڕێنێتەوە بۆ سەر ئێران - Mehr News Agency\n21 gelawêjê 2019 - 09:03\nNews Code 27958\nبە ڕاپۆرتی ئاژانسی هەواڵی مێهر لە ڕۆیتێرز، برایان هوک، نوێنەری تایبەتی ئەمریکا لە کاروباری ئێران، پاگەندەی کرد کە واشنتۆن هاتوچۆی نەوتهەڵگرە ئێرانییەکانی لە ژێر چاوەدێری دایە.\nنوێنەری تایبەتی ئەمریکا هەروەها لە پێوەندی لە گەڵ کۆبوونەوەی دژە ئێرانی لەهستان کە چەند مانگ پێش بەڕێوە چوو، ڕایگەیاند کە ئاکامی بەڕێوە چوونی ئەو کۆبوونەوە، پێکهێنانی حەوت کارگرووۆ بووە کە بە زوویی لە ئاستی ڕاوێژکارانی وەزیری دەرەوە دیداریان دەبێت.\nبرایان هۆک هەروەها بە دەربڕینی نیگەرانی لە نزیک بوونەوە بە کاتی نەمانی گومارۆوە تەقەمەنییەکانی نەتەوە یەکگرتووەکان دژی ئێران، داوای هەوڵ بۆ ڕێگری لە ئەو لابردنەی کرد و وتی: گرینگە کۆمەڵگەی نێودەوڵەتی تێبگات کە ڕێککەوتنی ناڤۆکی ئێران لە ساڵی داهاتووەوە کۆتایی دێت.\nناوبراو سەبارەت بە بەکارهێنانی واشنتۆن لە بەندی ناسراو بە میکانیزمی ماشە لە بەرجام بۆ گەڕاندنەوەی گەڕاندنەوەی گەمارۆوە نێودەوڵەتییەکان دژی ئێران، دانی پێدانا کە واشنتۆن ناتوانێت ئەو بەندە بەکار بهێنێت.


چی گۆڕاوە و دەبێ چی بکەین؟ – hkkurdistan\nHome 6 ئەرشیفی بابەتەکان 6 چی گۆڕاوە و دەبێ چی بکەین؟\n“لە هەموو مانگرتنێکدا دراگنێکی شۆڕش هەیە”\nئەگەر ١٧ شوبات لەژێر کاریگەری فاکتەرە دەرەکی و ناوچەییەکان ،شۆڕشەکانی بەهاری عەرەبی لە تونس و میسر و ناوچەکەدا تەقیەوە ئەوا بایکۆت و مانگرتنەکانی ئێستا لە ژێرکاریگەری فاکتەرە ناوخۆییەکان واتە قەیرانی دارایی و ئابوری حکومەتی هەرێمەوە شکڵی گرتوە. ئەگەر خۆپیشاندانەکانی ١٧ شوبات تەنیا ناوچەی سلێمانی گرتەوە ئەوا ناڕەزایەتی و بایکۆتی ئێستا هەولێر و دهۆک وزۆربەی شار و شارۆچکەکانی کوردستانی گرتۆتەوە. ئەگەر ١٧شوبات شێوەی ناڕەزایەتیەکان تەنیا لە مەیدانەکانی شار و شارۆچکەکاندا بوو ،مانگرتن و بایکۆت ئێستا لە بەشێکی زۆر لە فەرمانگە وخوێندگا و شوێنەکانی کاردایە. ئەگەر دوێنێ گۆڕان و حزبە ئیسلامیەکان خواستی ریفۆرمی دەسەڵاتی یەکێتی و پارتیان زاڵ کردبوو بەسەر خۆپیشاندانەکاندا و خۆیان کردە نوێنەری ١٧ شوبات بۆ گفتوگۆ و کەوتنە ساتوسەودا لەگەڵ دەسەڵاتدا،ئەوا ئەمڕۆ خواستی ڕاستەوخۆی خەڵک کە موچە و گەڕانەوەی داهاتی ئاودیوکراوی کوردستان زاڵە و مانگرتن و بایکۆتەکان قسەکەری ڕاستەوخۆی خۆیان لە فەرمانگە و شوینەکانی کارکردندا ڕوو بە حکومەت و بڕیاری بڕینی موچە وەستاون. وە ئەگەر تادوێنێ هێزی پۆلیس لەپاڵ ئاسایش و زێڕەڤانی و دژە تیرۆردا وەستابوو ،ئێستا ئەم بەشە لە هێزی سەربازی بوەتە بەشێک لە مانگرتوەکان و خەڵکی نآڕازی.\nئەمە پێویستە جێگای هەڵوێست گرتن و لێکۆڵینەوەبی.ئایا بە ئامڕازە کۆنەکانەوە دەتوانین شێوازی تازەی ناڕەزایەتیەکان بەرەو پێش بەرین. بۆنمونە لە نێو مامۆستایاندا هێشتا دەستەی مامۆستایانی ناڕازی شوێنی کۆبونەوەی نوێنەرانی مامۆستایانی زۆربەی قوتابخانەکانی سلێمانی نیە نەک هەموو کوردستانیش. یاخود قسەکەری ناڕەزایەتیەکانی پۆلیس بەڕێوەبەری پۆلیسە نەک نوێنەران و کۆمیتە و دەستەی فەرمانگەی سلێمانی و شارۆچکەکان. لە خەستەخانەکان و فەرمانگەکانی تریش بەهەمان شێوەیە و یەکێتی و سەندیکاکانی حزبەکان زیاتر ڕێکخراوی سەرتاسەرین کە دەخاڵەت لەم ناڕەزایەتیانەدا دەکەن. هەرچەند هەوڵ هەیە بۆ خۆدەرخستنی چالاکوانی ناڕەزایەتیە جەماوەریەکان لە چەشنی “دەستەی ناڕەزایەتیەکانی خەڵک” بەڵام ئەم هەوڵانە بەرتەسک و بێ پەیوەند و کاریگەرن لە خودی ئەو ناڕەزایەتیانە لە فەرمانگە و ناوەندەکان.\nئەم نوێنەرە ڕاستەوخۆیانەی مانگرتن و بایکۆتەکان دەتوانن کۆتایی بەدەورەیەک بێنن کە لە ١٧ شوباتەوە دەستی پێکرد .دەورەیەک کە خەڵک و جەماوەری ئازادیخواز و کرێکار و فەرمانبەر و لاوان و ژنان بە خۆپیشاندانەکانیان خوازیاری ئاڵوگۆڕی سیاسی و ئابوری بون و فشاریان لەسەر دەسەڵات دروست کردبوو بەڵام گۆڕان وئیسلامیەکان خۆیان کردە نوێنەری ئەم خەڵکە و ئەم خواستانەیان گۆڕی بە پاکێجی چاکسازی و کەوتنە مامەڵە لەگەڵ دەسەڵاتدا لەسەر بەشە دەسەلات و داهاتیان. لە ١٧ شوباتدا حکومەتی هەرێم ئامادەنەبوو کە دان بنێت بە ئەنجومەنی ئازادیدا وەک نوێنەری خۆپیشاندانەکان بەڵام گۆڕان و کۆمەڵ و یەکگرتوی وەک خاوەنی خۆپیشاندان مامەڵە کرد. ئەو کات ئەنجومەنی ئازادی خاوەنی ئەو ئیرادەی نوێنەرایەتی کردنە نەبوو و هەربۆیە لە کۆتاییدا وەک پاشکۆی سیاسەت و تاکتیکی گۆڕان و ئیسلامیەکان کەوتەوە. ئەو کات ئەنجومەنی ئازادی لە پشتیەوە مانگرتن و بایکۆت لە فەرمانگە و شوێنە حکومیەکاندا نەبوو و هیچ ڕیکخراوێکی جەماوەری و نوێنەرانی ڕاستەوخۆ و دیاریکراوی فەرمانگە و گەڕەک و کارگەی نەبوو و تەنیا دەستەی چالاکوانی ناڕەزایەتیەکان بوون. هەربۆیە ئەنجومەنی ئازادی خاوەن هێز و جەماوەرێک نەبوو کە ڕێگە لە گۆڕان و ئیسلامیەکان بگرێ ئەو خەباتەی بەلاڕێدا بەرن و نەیکەن بە هەدیەی “٤ ساڵ” ئارامی شەقام بۆ وەرگرتنی پۆستی سەرۆکی پەرلەمان و وەزارەتەکان. بەڵام ئێستا زەمینەی دروستکردنی ئەم بەدیلە جەماوەریەی کە نوێنەرایەتی ئەم ناڕەزایەتیانە بکا لە ئارادایە و پیویستە کاربۆ دروستکردنی بکەین.\nگرنگە نوێنەرانی ناڕەزایەتیەکان خاوەنی ستراتیژیەکی سیاسی و شۆڕشگێڕانەبن کە بتوانێ وەڵامدەرەوەی ئاستی تواناییەکان و داواکاریەکانی جەماوەری مانگرتو و ناڕازی بێت. بەشێک لەم ستراتیژە چۆنیەتی گۆڕینی دۆخی سیاسی ئێستا و پاشەکشە پێکردنی حکومەتە لە بڕیاری بڕینی موچە و گێڕانەوەی داهاتی ئاودیوکراو. بەڵام لە ئێستادا ئەمانە بەیەک داواکاری و لەیەک کاتدا جێبەجێکردنی مومکین نیە. ئەم ناڕەزایەتیانە پیویستە لە هەنگاوی یەکەمدا بەدەوری موچەدا چەق ببەستێ و هەر پێشڕەویەک لەم ناڕەزایەتیەدا دەتوانێ کاتی هەنگاوی دواتر دیاری بکا. بۆنمونە ئایا لەدەوری موچە توانیومان هێزێکی گەورە و سەراسەری ڕێک بخەین کە توانای مانگرتنی گشتی هەبێ؟ئایا کاریگەریمان لەسەر زۆربەی فەرمانگە و بەشەکانی نەوت و چیمەنتۆ و شار و شارۆچکەکان داناوە؟ئایا کاریگەریمان لەسەر ڕای گشتی لە کوردستان و نوێنەرانی دەوڵەتەکان لە کوردستان داناوە؟ مانگرتنی گشتی دەتوانێ یەکێک لە ئامڕازە گرنگەکانی سەرکەوتنی ئەم بایکۆتانەی ئێستا بێت و دەتوانێ ببێتە بەرنامە و نەخشەڕێگایەک کە نوێنەران و دەستەکانی ناڕەزایەتیەکان کۆبکاتەوە و ببێتە پێوەری سەرکەوتن لە هەنگاونان بەرەو خواستە بنەڕەتیەکانی تر لەسەر پرسەکانی گەندەڵی و چاودێری و کۆنترۆڵکردنی داهات و ئازادیەکان. . وەزیری ناوخۆی بروسیا کاتێک دەڵێ “لە هەموو مانگرتنێکدا دراگنێکی شۆڕش هەیە”. کەواتە شۆڕش تەنیا ڕوداوی ڕاپەڕین و ڕوداوی خوێناوی نیە. بەڵکو مانگرتنێکی گشتی بۆ پاشەکشەکردن بە بڕیار و هەنگاوێکی حکومەت دەتوانێ هەنگاوێکی شۆڕشگێڕانە بێت و بەشێک لە پرۆسەی ئەو شۆڕشە.


جلشۆرێک پێویستی بە ئاو و تایت نییە\nجلشۆرێک پێویستی بە ئاو و تایت نییە\nرێژەی بەکارھێنانی ئاو و کارەبا لەلایەن جلشۆرە ئۆتۆماتیکییەکانی ناوماڵەوە بەرزە، ھەربۆیە ئیلی ھۆڤی دیزاینەری فەرەنسی کە قوتابی قۆناخی پێنجەمی پەیمانگای باڵای زانستەکانە لە شاری ڤالێنسیان، بیرۆکەیەکی نوێی ھەیە کە دەبێتە ھۆی بەرپابوونی شۆڕشێک لە ئایندەدا ئەگەر جێبەجێ بکرێت.\nھۆڤی توانیویەتی دیزاینی جلشۆرێکی نوێ بکات کە توانای خاونێکردنەوەی جلوبەرگی ھەیە لە ماوەی چەند خولەکێکدا و بەبێ ئەوی ئاو و پاکژکەرەوە بەکاربێنێت، ئەمەش بەھۆی بەفری وشکەوە کە لە کاتی بەستنیدا بریتییە لە دووەم ئۆکسیدی کاربۆن و بەھۆی بەھەڵمکردنی کھولییەوە لە سەھۆڵەوە دەبێتە شێ و لە چەندین بواری جیاجیای پیشەسازیدا بەکاردەھێنرێ.\nجلشۆرە نوێیەکە کە ناوی ئۆربتی لێنراوە، لە حەوزێکی خڕ پێکھاتووە کە شێوەی پاڵنەرێکی دروستکراو لە کانزای پتەوی زۆر گەیەنەر و زۆر ساردەکەرەوەی ھەیە کە لە نێوان بازنەیەکدا دەخولێتەوە کە پێکھاتووە لە چەند پاترییەک کە بەھۆیەوە وزەی کارەبا رەت دەبێت و لەگەڵ دەستپێکردنی سووڕانەوەیدا پلەی گەرما دەگاتە سفر لە ناوەوەیدا.\nلەگەڵ دانانی جلوبەرگەکان لە نێو جلشۆرەکەدا، بەفرە وشکەکەی ناوی لە رەقییەوە دەگۆڕێت بۆ گازی و لەگەڵ سووڕانەوەیدا کارلێک لەگەڵ دووەم ئۆکسیدی کاربۆنی ناوی دەکات و کاریگەریی لەسەر پیسییەکانی سەر جلەکان دەکات و بەھۆی کارلێکی کیمیاوییەوە ھەموویان تێک دەشکێنێت.\nدوای ئەو شوشتنە کە ماوەی نزیکەی ٥ خولەک دەخایەنێت، پیسییەکان فڕی دەدرێتە دەرەوە و ئەو دووەم ئۆکسیدی کاربۆنەی ماوەتەوە جارێکیتر دەیبەستێتەوە بۆ ئەوەی سەرلەنوێ بەکاربھێنرێتەوە.\nئەم داھێنانە دەگمەنە پێویستی بە ھەندێک کاتی زیاد ھەیە بەرلەوەی بخرێتە بازاڕەوە، لەبەرئەوەی ھەندێک رێگری لەبەردەمدا ماوە، بە تایبەت بە گۆڕینی دووەم ئۆکسیدی کاربۆن بۆ بەفرێکی وشک کە پێویستی بە وزەیەکی زۆر ھەیە، بەڵام دیزاینەرە فەرەنسییەکە ئومێدی ئەوە دەکات تا ٢٠٥٠ بیرۆکەکەی ببێتە راستی.


سلێمانی ... دوكانێكی غاز فرۆشتنی دیكه داخرا\nبەهۆی گرانفرۆشتنی غازی ماڵان، لیژنە هاوبەشەکانی قائیمقامیەتی سلێمانی بە هاوکاری ئاسایشی ئابوری دوکانێکی غاز فرۆشتن دادەخات.\nله‌شكر حه‌مید، سه‌رۆكی لیژنه هاوبه‌شه‌كانی قائیمقامیه‌تی سلێمانی رایگه‌یاند؛ بڕ و نرخی غازی ماڵان لەشاری سلێمانی گۆرانکاری بەسەردا نەهاتوە بۆیە هەر دوکاندارێک غازی ماڵان بشارێتەوە یاخود بەگران بیفرۆشێت، شوێنەکەی دادەخرێت و قائیمقامیەتی سلێمانی رێکاری یاسایی بەرامبەر خاوەنەکەی دەگرێتەبەر.\nوتیشی؛ به‌هۆی فرۆشتنی غاز به‌و نرخه‌ی بۆ دیاری كراوه كه ته‌نها حه‌وت هه‌زار و (500) دیناره دوكانێكی غاز فرۆشتن لە گەڕەکی کوردساتی شاری سلێمانی داخرا.\nئاماژه‌ی بۆ ئه‌وه‌شكرد؛ له‌لایه‌ن قائیمقامی سلێمانیه‌وه ته‌واوی لیژنه هاوبه‌شه‌كان راسپێردراون سه‌ردانی دوكانی غاز فرۆشه‌كان بكرێت، هه‌ر دوكانێك غاز بشارێته‌وه یاخود به‌گران بیفرۆشێت دوكانه‌كه‌ی دادخرێت و رێكاری یاسایی به‌رامبه‌ر خاوه‌نه‌كه‌ی ده‌گیرێته به‌ر.\nلیژنه‌ی غاز یه‌كێكه له لیژنه هاوبه‌شه‌كانی قائیمقامیه‌تی سلێمانی به‌هاوكاری ئاسایشی ئابوری رۆژانه سه‌ردانی كارگه‌كانی غاز ده‌كات و له جۆر و بڕی ئه‌و غازه‌ی ده‌خرێته بازاڕه‌وه دڵنیا ده‌بێته‌وه، ئه‌مڕۆ یه‌كشه‌ممه (26/1/2020) لیژنه‌كه ئه‌وه‌ی ره‌ت كرده‌وه گۆڕانكاری به‌سه‌ر بڕ ئه‌و غازه‌دا هاتبێت رۆژانه ده‌خرێته بازاڕه‌وه له‌به‌ر ئه‌وه هیچ گۆڕانكاریه‌یش له نرخه‌كه‌یدا نه‌كراوه.\n434 جار خوێندراوه‌ته‌وه\n1/26/2020 10:15:33 PM\nقوباد تاڵەبانی ستایشی پارێزگاری سلێمانی دەکات...\nگازی سارین GB - Sarin و چەند زانیارییەک...\nبڕیارە نوێکانی پارێزگاروقائیمقامیەتی سلێمانی خرایە ڕوو...\nشاری سلێمانی لە کامێرای ئاڕاستەوە ببینە...\nقوباد تاڵه‌بانی لەگەڵ فەرمانگەكانی سلێمانی تاوتوێی رەوشی بەرەنگاربوونەوەی كۆرۆنا...\nلەسەرگرتە ڤیدیۆیەک قوباد تاڵەبانی ڕونکردنەوە دەدات...\nهۆکاری بڕیارە بەپەلەکە دوێنێ شەوی وەزارەتی ناوخۆ ئاشکرا بوو...\nڕێژەی مردن بەهۆی کۆرۆنا بەپێی تەمەن...\nکۆریایی باکوریش توشبوی کۆرۆنای هەیە و دەیشارێتەوە...\nوەزیری ناوخۆ:کۆرۆنا مەترسیەکی جدییە...\nقه‌ده‌غه‌ی هاتووچۆ له ڕووی یاساوه\nبەوێنە.ئەمڕۆی شاری سلێمانی ببینە\nڕێژەی مردن بەهۆی کۆرۆنا بەپێی تەمەن\nبڕیارە نوێکانی پارێزگاروقائیمقامیەتی سلێمانی خرایە ڕوو\nکۆریایی باکوریش توشبوی کۆرۆنای هەیە و دەیشارێتەوە\nشاری سلێمانی لە کامێرای ئاڕاستەوە ببینە\nبەرهەمە نەوتیەکانی نێوان ئێران و هەرێم دەبێتە بۆری\nتەندروستی:لە 2هەفتەی داهاتوو ڕێژەی توشبوانی کۆرۆنا دەگاتە لوتکە لە هەرێم\nئێران هاوکاری پێشکەشی ئەمریکا دەکات\nبێگەرد تاڵەبانی: ئەو كەسەی تۆێكڵی دارەكانی لێكردۆتەوە رووبەڕووی یاسایی دەكەینەوە\nپزیشکێک:چی تر نێرگزی سەرشەقامەکان مەکڕن


هاتووچۆ بۆ شاخى به‌رانان قه‌ده‌غه ده‌كرێت – SNN\nسێ شه‌ممه, كانونی یه‌كه‌م 1\nHome›ژینگە›هاتووچۆ بۆ شاخى به‌رانان قه‌ده‌غه ده‌كرێت\nهاتووچۆ بۆ شاخى به‌رانان قه‌ده‌غه ده‌كرێت\nدوو بێچووى ئاسكى كێوى\nله‌به‌ر ئه‌وه‌ى له ئێستادا وه‌رزى گه‌وره‌بوونى بێچووه ئاسكه قایمقامیه‌تى قه‌زاى ده‌ربه‌ندیخان له‌سه‌ر داواى پۆلیسى دارستان هاتووچۆى شاخى به‌رانان قه‌ده‌غه ده‌كات كه ئاسك و ئاژه‌ڵى كێوى زۆرى تێدایه.\nعادل جه‌لال، به‌ڕێوه‌به‌رى پۆلیسى دارستانى ده‌ربه‌ندیخان به SNNى راگه‌یاند:” له ئێستادا وه‌رزى كه‌ڵه هه‌رزه‌یه و ئاژه‌ڵێكى زۆر به شاخى به‌رانانى سنوورى شارى ده‌ربه‌ندیخانه‌وه‌یه به تایبه‌تى بێچووه ئاسك، بۆیه داوامان له ئیداره‌ى شارى ده‌ربه‌ندیخان كردووه هاتووچۆ بۆ شاخى به‌رانان قه‌ده‌غه بكات”.\nوتیشى: “قایمقامیه‌تى ده‌ربه‌ندیخان نووسراوى لایه‌نه په‌یوه‌ندیداره‌كان كردووه و هاووڵاتییانى ئاگاداركردووه‌ته‌وه له 15ى تشرینى دووه‌م تاوه‌كو 15كانونى یه‌كه‌م، واتا بۆ ماوه‌ى یه‌ك مانگ هاووڵاتییان سه‌ردانى شاخى به‌رانان نه‌كه‌ن بۆ ئه‌وه‌ى ئه‌و ئاژه‌ڵانه زیانیان به‌رنه‌كه‌وێت”.\nبه‌ڕێوه‌به‌رى پۆلیسى دارستانى ده‌ربه‌ندیخان باسی له‌وه‌شكرد: “له حاڵه‌تێكدا هاووڵاتییان پابه‌ندنه‌بن و هه‌ركه‌س سه‌ردانى شاخه‌كه بكات ناچارده‌بن له‌ڕێگه‌ى مه‌فره‌زه‌كانییانه‌وه لێكۆڵینه‌وه بكه‌ن و رووبه‌رى یاسایان بكه‌نه‌وه”.\nشاخى به‌رانان كه به ته‌نیشت شارۆچكه‌ى ده‌ربه‌ندیخانه‌وه‌یه ئاژه‌ڵێكى كێوى زۆرى تێدا ده‌ژی به تایبه‌تى ئاسك.\nئابووریناسێک: لیرەی تورکی زیاتر دادەبەزێت\nئاماره‌كانى تووشبوون به شه‌كره له هه‌ولێر له هه‌ڵكشاندان\nڤیدیۆ.. لە شارێکی ئەمریکا خۆر ئاوا بوونێک 66 رۆژ دەخایەنێت\nله‌به‌ر خراپ به‌كارهێنانى ژینگه‌ى رووبارى سیروان سێ كارگه و شۆفڵێک سزا دران\nپزیشكێك له شارى سلێمانى كۆتایی به ژیانى خۆى هێنا\n“كۆرۆنا 250 ملیۆن دۆلار زیانى به كه‌رتى گه‌شتیارى هه‌رێم گه‌یاندووه”\nکارگەکانی پیشەسازی باشوور دەکرێنە پێشانگای ئۆتۆمبێل\nلەدوای کوژرانی فەخریزادە؛ نەسروڵا خۆی حەشارداوە\nگرفتی بارهەڵگرەکانی کفری سەریهەڵداوەتەوە\nوێنه: یانه‌ى دووكان بۆ یه‌كه‌مجار له مێژووی خۆیدا سه‌ركه‌وت بۆ خولى نایابى باله‌ى عێراق\nشەوانی مانگی ڕەمەزان لە سەهۆڵەکەی شاری سلێمانی\nحەبیب ماڵئاوایی دەکات و رۆناڵدۆ پیرۆزبایی لێدەکات\nحه‌وت ناوبژیوانی سلێمانی دەتوانن خولی نایابی عێراق به‌ڕێوه ببه‌ن\nئەندامێکی ئەنجومەنی نوێنەران: بەغدا داواکاری زۆر قورسی لە هەرێم هەیە


به بیانووی هێنانی 'به‌ختی باش' بازرگانی بە جەستەی ئه‌لبینۆکانەوە دەکرێت|"20 ساڵی دیكە منداڵ خستنەوە پێویستی بە سێكسكردن نابێ"|دەزانیت بۆچی هۆتێلەکان ژووری ژمارە "420"یان نییە؟|پاش چاره‌كه سه‌ده‌یه‌ك له‌زیندان ده‌ركه‌وت كه بێتاوانه|چۆنیەتی كردنه‌وه‌ی یه‌ك ڤایبەر لەسەر دوو ئامێری جیاواز|هاوسەر و ژن و منداڵەکانی مەلا شوان نادیارن|بۆ پیاوان.. بەم ڕێگەیە قژت بەھێز بکەرەوە|هانا قادر خۆشەویستى خۆى بۆ کورێکى ئەسمەر ئاشکرا کرد|وێنەیەکی دەرچوونی خوێندکارانی زانکۆ هەرادەنێتەوە|نامەیەکی خۆشەویستیی نووسیوە 20 هەزار دۆلار دەکات|\tبه بیانووی هێنانی 'به‌ختی باش' بازرگانی بە جەستەی ئه‌لبینۆکانەوە دەکرێت\n"20 ساڵی دیكە منداڵ خستنەوە پێویستی بە سێكسكردن نابێ"دەزانیت بۆچی هۆتێلەکان ژووری ژمارە "420"یان نییە؟پاش چاره‌كه سه‌ده‌یه‌ك له‌زیندان ده‌ركه‌وت كه بێتاوانه‌چۆنیەتی كردنه‌وه‌ی یه‌ك ڤایبەر لەسەر دوو ئامێری جیاوازهاوسەر و ژن و منداڵەکانی مەلا شوان نادیارنبۆ پیاوان.. بەم ڕێگەیە قژت بەھێز بکەرەوە\tهەمەڕەنگ\nبه بیانووی هێنانی 'به‌ختی باش' بازرگانی بە جەستەی ئه‌لبینۆکانەوە دەکرێت2016-05-01\nخوێندکارە ژنەکەی عەبدوللەتیف سەلەفی روونکردنەوە دەدات‌له جه‌سته‌ی پیاودا، ژن حه‌زی له چییه؟بە 10 كەسەوە دەست درێژیان كردە سەر ئافرەتێكگه‌ر ئه‌م 7 هێمایه‌تان تێدابوو ئه‌وا جیابونه‌وه باشتره‌ئێران بە ئاشکرا دەزگای هاوسەرگیری موتعە لە عێراق دەکاتەوەزۆرتر...\nبه بیانووی هێنانی 'به‌ختی باش' بازرگانی بە جەستەی ئه‌لبینۆکانەوە دەکرێت\nئێستا ٦٦ میوان لەسەر هێڵن\tگەڕان\n"20 ساڵی دیكە منداڵ خستنەوە پێویستی بە سێكسكردن نابێ"به بیانووی هێنانی 'به‌ختی باش' بازرگانی بە جەستەی ئه‌لبینۆکانەوە دەکرێت\tهانا قادر خۆشەویستى خۆى بۆ کورێکى ئەسمەر ئاشکرا کردچی رووده‌دات ئه‌گه‌ر چه‌ند دڵۆپێك زه‌یتی زه‌یتون بخه‌یته گوێت؟دەزانیت بۆچی هۆتێلەکان ژووری ژمارە "420"یان نییە؟"20 ساڵی دیكە منداڵ خستنەوە پێویستی بە سێكسكردن نابێ"وێنەیەکی دەرچوونی خوێندکارانی زانکۆ هەرادەنێتەوەهاوسەر و ژن و منداڵەکانی مەلا شوان نادیارنبۆ پیاوان.. بەم ڕێگەیە قژت بەھێز بکەرەوەنامەیەکی خۆشەویستیی نووسیوە 20 هەزار دۆلار دەکاتپاش چاره‌كه سه‌ده‌یه‌ك له‌زیندان ده‌ركه‌وت كه بێتاوانه‌چۆنیەتی كردنه‌وه‌ی یه‌ك ڤایبەر لەسەر دوو ئامێری جیاواز\tماوەی ئاسایی ئەنجامدانی سێكس چەندە؟وێنه: 3 خوشكه‌كه‌ی لۆكه زاهیر و دایك و باوكی ببینه‌هەر کەسێک کچێکی رووسی مارە بکات رەگەزنامەی ئەو وڵاتە وەردەگرێت . ئایا ئەم هەواڵە راستە؟؟بە وێنە.. هاوسەرە نهێنییەکەی سەدام حسێن٥ رێگا بەباشترین شێوە بۆ خۆپاراستن لە سوری مانگانەئالوودەیەکى سێکس: هیچ پیاوێک بەرگەم ناگرێت‌له جه‌سته‌ی پیاودا، ژن حه‌زی له چییه؟پیاوێك :لەدوای منداڵێك زانی ژنەكەی 11 فیلێمی سێكسی هەیەدكتۆرێكی ساختە، كچێك لاقە دەكاتخوێندکارە ژنەکەی عەبدوللەتیف سەلەفی روونکردنەوە دەدات\tلە خوارەوە وینەی مارەبرینی نەجوا کەرەم بۆ کازم ساهیر ببیننبۆ خانمان: نەشتەرگەری منداڵبوون توانای سێكسی لاوازدەكاتسێکسم لەگەڵ بکە با ئیقامەم بدەنێماوەی ئاسایی ئەنجامدانی سێكس چەندە؟وێنه: 3 خوشكه‌كه‌ی لۆكه زاهیر و دایك و باوكی ببینه‌هەر کەسێک کچێکی رووسی مارە بکات رەگەزنامەی ئەو وڵاتە وەردەگرێت . ئایا ئەم هەواڵە راستە؟؟بە وێنە.. هاوسەرە نهێنییەکەی سەدام حسێنوروژاندنی گۆی مه‌مكه‌كان ده‌بێته هۆی چی؟بوكه‌ڵه سێكسییه‌كه هه‌راده‌نێته‌وه‌ڤیدیۆ: پاش ئه‌وه‌ی لێی ده‌ده‌ن ڕوتیشی ده‌كه‌نه‌وه!\tپرۆگرامەکانی دوای فۆرماتماڵی خۆت لە ئاسمانەوە ببینەکیبۆردی کوردیسۆرانی بۆ لاتینیناوی حاجیان ساڵی ٢٠١٦ئەمرۆ لە مێژوودایاری ڕاستەوخۆنوکتەی کوردەواریفۆرمی جنسیەی بەریتانیتەفسیری قورئان بە زمانی کوردیکۆمەڵێک دژە فایرۆسکتێبەکانی نەوشیروان موستەفاکونسوڵ و سەفارەتەکان لە کوردستانفرۆکەخانەکانی هەرێمهەواڵەکانی Home Officeپەندی پێشیناندەرهێنانی مۆڵەتنامەی شۆفێری جیهانینووسین بە کوردی سۆرانیفێربوونی نوێژکات لە جیهان داجوانکاری ئافرەتانفێربوونی فۆتۆشۆپ بە کوردیڤیدیۆ بۆ پێکەنینفیربوونی ١٣ زمانماڵپەری هەواڵ بە کوردیڕادیۆ و تەلەفزیۆنی کوردیفۆتۆشۆپ ئۆنلاینسەرپێچی ئۆتۆمۆبێلفەیسبووکی جەبار شێخانینامەی مۆبایلفێربوونی زمانی ئینگلیزیکتێبی مۆڵەتنامەی شۆفێریسەربەست لە یوتیوبفێربوونی زمانی کوردیکتێبخانەی کوردیژمارەی تەلەفۆنی پێویستقورئان بە فلاشخەونامەی کوردیناوی کوردی بۆ منداڵفێربونی زمانی کوردی\tسەرەتا


شارەوانی سلێمانی رایگەیاند، تائێستا لەڕووی یاساییەوە گرێبەستی گۆڕستانە نوێیەكەی شاری سلێمانی بەكەرتی تایبەت هەڵنەوەشاوەتەوە، چونكە تائێستا بەدیلی كۆمپانیاكە دیاری نەكراوە.\nسەردەشت رەفیق، بەرپرسی راگەیاندنی سەرۆكایەتی شارەوانی سلێمانی بە ناس كوردی راگەیاند (22ى تشرینى یەکەمى 2020)، تائێستا بەفەرمی گرێبەستی گۆڕستانە نوێیەكەی شاری سلێمانی بەكەرتی تایبەت هەڵنەوەشاوەتەوە، چونكە تائێستا بەدیلی كۆمپانیاكە نییە بۆ خزمەتكردنی گۆڕستانەكە، بۆیە هەر كاتێك حكومەتی هەرێم بودجەیەكی بۆ تەرخانكرد، ئەو كاتە گرێبەستەكە هەڵدەوەشێتەوە، بەڵام ئێستاش هاوڵاتیان دەتوانن مردووی تێدا بەخاك بسپێرن.\nمانگی رابردوو دۆسیەی پێدانی گۆڕستانە نوێیەكەی شاری سلێمانی بەكەرتی تایبەت کاردانەوەیەکى زۆرى لێکەوتەوە ئەویش بەهۆی نرخەكەیەوە كە سەرجەم گۆڕهەڵكەنەكانی شاری سلێمانی پێیانوابوو نرخی گۆڕهەڵكەندن زۆرە، دواتریش كۆمپانیاكە و شارەوانی سلێمانی لەكۆنگرەیەكی رۆژنامەوانیدا وردەكاری نرخەكانیان خستەڕوو.\nبەوتەی بەرپرسانی كۆمپانیاكە، نرخی گۆڕ لەگۆڕستانە نوێیەكە بۆ منداڵ تا 12 ساڵ بە 175 هەزارە، 75 هەزار بۆ هەڵكەندنی گۆڕەكە و 100 هەزاریش بۆ خزمەتگوزاری، بۆ گەورەش 260 هەزارە لەوەش 110 خزمەتگوزاری 150 بۆ گۆڕهەڵكەن.\nرووبەڕی ئەو گۆڕستانە نوێیە 238 دۆنمە و دەكەوێتە سەر رێگەی سلێمانی- عەربەت لەنزیك شاری نیشتەجێی مامۆستایان.\n2020.10.30 - 22:24\nئينستاگرام گۆڕانكاريیەكى گرنگى ڕاگەياند\n2020.10.30 - 19:00


به‌شی گۆڕِه‌پان و مه‌یدانی یانه‌ی وه‌رزشی پێشمه‌رگه ژێر خانێكی وه‌رزشی مێژووی هه‌یه‌و له ئێستاشدا و له‌ژێر سه‌رپه‌رشتی سێ ڕاهێنه‌ری خاوه‌ن بڕوانامه‌ی نێو ده‌وڵه‌تی یارییه‌كه فێرگه‌یه‌كی نمونه‌یی یاری گۆڕه‌پان و مه‌یدانی دامه‌زراندووه .\nسه‌باره‌ت به كردنه‌وه‌ی ئه‌و فێرگه‌یه‌و وه‌رگرتنی یاریزانان له هه‌ردوو ڕه‌گه‌زی كوڕان و كچان ( نزار ئه‌كره‌م ) ی ڕاهێنه‌ر له لێدوانێكی تایبه‌ت به پێشمه‌رگه سپۆرت ووتی ، به سوپاسه‌وه یانه‌كه‌مان هه‌رده‌م پاڵپشتی له تیپی گۆڕه‌پان و مه‌یدان كردووه و چه‌ندان یاریزانی به توانامان كه له تیپی گۆڕه‌پان و مه‌یدان دروست بوون توانیویانه بگه‌نه ڕیزی هه‌ڵبژارده‌ی عێراق ، نزار ئاماژه‌ی به‌وه‌شدا كه له ئێستادا و به هاوكاری یانه‌كه‌یان دووباره فێرگه‌یه‌كی نمونه‌ییان دامه‌زارندووه كه یاریزان له هه‌ردوو ڕه‌گه‌زی كوڕان و كجان وه‌رده‌گرێت و مه‌شق ئه‌نجام ده‌ده‌ن تا بۆ داهاتوو تیمی به‌هێزی یارییه‌كه دروست بكه‌نه‌وه .\nئه‌و ڕاهێنه‌ره ئاماژه‌ی به‌وه‌شدا كه فێرگه‌كه له‌ژێر سه‌رپه‌رشتی هه‌ریه‌ك له ڕاهێنه‌ران ( نزار ئه‌كره‌م و شه‌مام شوانی و ڕه‌نجده‌ر قادر ) به‌ڕێوه ده‌برێت و یاریزانانیش بێ به‌رامبه‌ر له فێرگه‌كه مه‌شقیان پێ ده‌درێت .\nسه‌باره‌ت به مه‌شق و واده‌ی ناوتۆمار كردن ڕاهێنه‌ری تیپه‌كه‌ی یانه‌ی پێشمه‌رگه ووتی ، له ڕۆژانی ( شه‌ممان ، دوو شه‌ممان و چوار شه‌مان ) مه‌شق و ئاماده‌كاری له‌سه‌ر یاریگه‌ی ڕاپه‌ڕینی تایبه‌ت به یانه‌ی وه‌رزشی پێشمه‌رگه ئه‌نجام ده‌ده‌ین و بۆ ناوتۆمار كردن و زانیاریش سه‌باره‌ت به‌و فێرگه‌یه ده‌توانن په‌یوه‌ندی به ژماره‌كانی ئێمه بكه‌ن ، 07730121086 یاخود 07701376290 .\nئه‌م بابه‌ته 5939 جار خوێنراوه‌ته‌وه


ژیان | کوردستان | به‌دواداچوون بۆ پرسی مووچه و شایسته داراییه‌كانی مامۆستایان ده‌كرێت\nبه‌دواداچوون بۆ پرسی مووچه و شایسته داراییه‌كانی مامۆستایان ده‌كرێت\n2020-10-20 | 686 جار خوێندراوەتەوە\nکۆبوونەوەی شاندێكی لیژنه‌ی په‌روه‌رده له په‌رله‌مانی كوردستان لەگەڵ ئاوات شێخ جه‌ناب وه‌زیری دارایی و ئابووری هەرێم\nلیژنه‌ی په‌روه‌رده لە پەرلەمانی کوردستان، به‌دواداچوون بۆ پرسی مووچه و شایسته داراییه‌كانی مامۆستایان ده‌كات.\nنوسینگەی پەرلەمانی کوردستان لە راگەیەندراوێکدا بڵاویکردەوە، سه‌رله‌به‌یانیی ئه‌مڕۆ سێشه‌مه 2020/10/20، شاندێكی لیژنه‌ی په‌روه‌رده و خوێندنی باڵا و توێژینه‌وه‌ی زانستی له‌په‌رله‌مانی كوردستان، بەسەرۆکایەتیى موسلیم عەبدوڵڵا قەسرێ جێگری سەرۆکی لیژنە و ئه‌ندامیه‌تیى شەمۆل ئاشتی و حەسیبە گەردی و ئاشنا عەبدوڵڵا ئەندامانی لیژنەكه و د.مدحت سلێمان ڕاوێژکاری لیژنەكه، سه‌ردانی وه‌زاره‌تی دارایی و ئابووریی حكومه‌تی هه‌رێمی كوردستانی كردووە و له‌لایه‌ن ئاوات شێخ جه‌ناب وه‌زیری دارایی و ئابووریییەوە پێشوازییان لێكراوە .\nئاماژەی بەوەشکردووە، له‌دیدارێكدا چه‌ند پرسێكی په‌یوه‌ندیدار به‌مووچه و شایسته داراییه‌كانی مامۆستایانی زانكۆ و مامۆستایانی وه‌زاره‌تی په‌روه‌رده و فه‌رمانبه‌رانی ئه‌و دوو وه‌زاره‌ته گفتوگۆیان له‌سه‌ر كراوە، به‌تایبه‌ت كێشه‌ی شایسته داراییه‌كانی مامۆستایانی زانكۆی سه‌ڵاحه‌دین .\nئەوەش خراوەتەڕوو کە شاندی لیژنه‌كه‌ى په‌رله‌مان داوایان له وه‌زیری دارایی هەرێم كردووە، به‌دواداچوون بۆ ئه‌و كێشانه بكات و هه‌وڵی چاره‌سه‌ركردنیان بدات، له‌به‌رامبه‌ردا وه‌زیری دارایی به‌ڵێنی چاره‌سه‌ركردنی كێشه‌كانیداوە و جه‌ختی لەوە كردووەتەوە كه ئه‌وه‌ی له‌توانادابێت به‌پێی یاسا و ڕێنماییه‌كان درێغی ناكه‌ن .\nهەر لە راگەیەنداوەکەدا هاتووە، له‌به‌شێكی دیكه‌ى دیداره‌كه‌دا، بابه‌تی مامۆستایانی وانه‌بێژ و دامه‌زراندنی سێ یه‌كه‌مه‌كان، گفتوگۆی لەبارەوە كراوە.


چ كاتێك ته‌ڵاق ئه‌كه‌وێت؟ رای كام مه‌زهه‌ب وه‌ربگیرێت له مه‌سه‌له‌ی ته‌ڵاق؟\nهەواڵی / 29/9/2019 897 جار بینراوە\nدیاره پرسیاره‌كه له چه‌ند بڕگه‌یه‌ك پێك هاتووه و بڕگه بڕگه وه‌ڵامی پرسیاره‌كان ده‌ده‌ینه‌وه: <br>\nچ كاتێك ته‌ڵاق ئه‌كه‌وێت؟: هه‌ر كاتێك پیاوێكی خێزاندار به ویست و ئاره‌زووی خۆی، وله كاتێكدا كه ئاگای له خۆی بوو، وه ده‌یزانی ده‌ڵێ چی ووشه‌ی ته‌ڵاق هات به‌ده‌میدا چ به‌شێوه‌ی خستن وه‌ك ئه‌وه‌ی بڵێ ته‌ڵاقم كه‌وتبێت یان به‌خێزانه‌كه‌ی بڵێت ته‌ڵاقت كه‌وتبێت، له‌و كاته‌دا یه‌كسه‌ر ته‌ڵاقی ده‌كه‌وێت، یان به‌شێوه‌ی وابه‌سته‌كردنی ته‌ڵاقه‌كه‌ی به‌شتێكی تره‌وه وه‌ك ئه‌وه‌ی بڵێ ته‌ڵاقم كه‌وتبێت نابێت فڵان شت بببێت، یان بڵێ ته‌ڵاقم كه‌وتبێت ئه‌و شته وانه‌بوو له كاتێكدا وابوبێت، بۆچوونی په‌سه‌ند له‌م حاڵه‌ته‌یشدا ئه‌وه‌یه كه له هه‌موو ئه‌م كاتانه‌دا ته‌ڵاق ده‌كه‌وێت.\nڕای كام زانا یان كام مه‌زهه‌ب وه‌ربگیرێت له مه‌سه‌له‌ی ته‌ڵاق؟: له‌مه‌سه‌له‌ی ته‌ڵاق و هه‌ر مه‌سه‌له‌یه‌كی تریشدا كام بۆچوون به‌ڵگه‌ی شه‌رعی به‌هێز و دروستی له‌سه‌ره پێویسته ئه‌و ڕایه وه‌ربگیرێت ئیتر هه‌ر چیه و هی هه‌ر كه‌سه گرنگ نیه، وه هیچ كه‌س ناتوانێت بۆخۆی كام بۆچوون له به‌رژه‌وه‌ندی بێت ئه‌وه‌یان هه‌ڵبژێرێت، به‌ڵكو پێویسته پرسیار له خه‌ڵكی شاره‌زا بكات و ئه‌وان فه‌توای بۆ بده‌ن.\nده‌رباره‌ی ته‌لاقی سێ به‌سێیش بۆچونی زنایان له‌سه‌ری جیاوازه: هه‌ندێك پێیان وایه كه ته‌ڵاقی سێ به‌سێ ئه‌گه‌ر له‌یه‌ك دانیشتندا یاخود له یه‌ك مه‌جلیسدا بوترێ ئه‌وه ته‌نها یه‌ك ته‌ڵاقی پێ ئه‌كه‌وێ، زۆرینه‌ی زانایانیش پێیان وایه كه ته‌ڵاقی سێ به‌سێ هه‌ر سێ ته‌ڵاقه‌كه‌ی پێده‌كه‌وێت، وهه‌ندێكی تریش ده‌ڵێن ئه‌گه‌ر پیاوه‌كه هێشتا خێزانی نه‌گواستبوه‌وه و نه‌چوبوه لای ئه‌وه ته‌نها یه‌ك ته‌ڵاقی پێ ده‌كه‌وێت، به‌ڵام ئه‌گه‌ر چوبوه لای ئه‌وه هه‌ر سێ ته‌ڵاقه‌كه‌ی پێ ده‌كه‌وێت، وه وه‌كو ووتمان پێویسته پرسیار له خه‌ڵكی پسپۆر وشاره‌زا بكرێت تا له‌م جۆره مه‌سه‌لانه‌دا فه‌توا بدات نه‌ك هه‌ر كه‌س و به ئاره‌زووی خۆی قسه‌ی تێدا بكات.\nباشه كه سێك ئه‌گه‌ر ژنه‌كه‌ی ته‌ڵاق بدات به‌ڵام نه‌زانێت جماعیان كردوه یان نا، وه یا نه‌زانێت ژنه‌كه‌ی له عاده‌ا بووه یان نا كام ڕا وه‌ربگرێت؟: ئه‌م دوو حاڵه‌ته‌ی كه باست كردون حاڵه‌تی ته‌ڵاقی بیدعیان پێ ده‌وترێت، و زانایان ده‌ڵێن ئه‌گه‌ر پیاوێك پاش ئه‌وه‌ی كه خێزانه‌كه‌ی له سوڕی مانگانه پاك پویه‌وه چوه لای پاشان ته‌ڵاقی دا ئه‌وه جۆری ته‌ڵاقه‌كه‌ی ده‌بێته بیدعی، یان ئه‌گه‌ر له‌كاتی سوڕی ماگانه‌دا ته‌ڵاقی دا ئه‌میش دیسان ده‌بێته بیدعی، وچه‌ندین حاڵه‌تی تریش هه‌یه بۆ ته‌ڵاقی بیدعی، وه‌سه‌باره‌ت به حوكمی ته‌ڵاقی بیدعیش بۆچوونی په‌سه‌ند كه زۆرینه‌ی زانایانی له‌سه‌ره ئه‌وه‌یه كه ته‌ڵاقی بدعی ده‌كه‌وێت و كه‌سه‌كه‌یش گوناهبار ده‌بێت، ئیتر كابرا بزانێت یان نا ئه‌وه كاریگه‌ری له‌سه‌ر حوكمی ته‌ڵاقه‌كه نیه.\nهه‌روه‌ها بوونی منداڵیش یان نه‌بوونی هیچ كاریگه‌ریه‌كی له‌سه‌ر جۆری ته‌ڵاقه‌كه نیه ونایگۆڕێت، به‌هه‌مان شێوه شاره‌زایی كه‌سه‌كه یان نه‌شاره‌زایی ئه‌میش دیسانه‌وه كاریگه‌ری له‌سه‌ر جۆری ته‌ڵاقه‌كه نیه وته‌ڵاقیان ده‌كه‌وێت.\nسه‌باره‌ت به‌وه‌یش كه ئه‌گه‌ر كه‌سێك له‌مه‌زهه‌بێكه‌وه بچێته سه مه‌زهه‌بێكی تر به‌خاتری ئه‌وه‌ی ته‌ڵاقه‌كه‌ی نه‌كه‌وێت، ئێمه وه‌كو پێشتر باسمان كرد ئێمه پێویسته شوێن به‌ڵگه‌ی شه‌رعی بكه‌وین نه‌ك به‌رژه‌وه‌ندی خۆمان، وه ئیبن و ته‌یمیه له ته‌ڵاقی بیدعیدا نه‌یپێكاوه كه ده‌ڵێت ناكه‌وێت به‌ڵكو ده‌كه‌وێت، و پێویسته له كاتی ڕودانی ئه‌م جۆره كێشانه‌دا پرسیار له خه‌ڵكی شاره‌زا بكرێت تا ئه‌وان به‌به‌ڵگه‌وه ئه‌م بۆچونانه بۆ كه‌سه‌كه ڕون بكه‌نه‌وه و بۆچوونی په‌سه‌ندی پێ بڵێن.\nسه‌باره‌ت به ته‌ڵاٌقی كه‌سێكیش كه توڕه‌بێت، ئه‌گه‌ر توڕه‌بونه‌كه بگاته ئه‌و ئاسته‌ی كه كه‌سه‌كه هۆشی لای قسه‌كانی نه‌مێنێت و نه‌زانێت چی ووتوه ئه‌وه ته‌ڵاقی ناكه‌وێت، به‌ڵام ئه‌گه‌ر ئاگای له‌خۆی بووبێت و بزانێت چی ووتوه ئه‌وه به‌دڵنیاییه‌وه ته‌ڵاقی ده‌كه‌وێت.


ئه‌نجوومه‌نی په‌یمانگه كۆبوونه‌وه‌ی شه‌شه‌می ئاسایی خۆی ئه‌نجامدا :: Duhok Polytechnic University\nئه‌مرۆ رێكه‌وتی 3-2-2020 ئه‌نجومه‌نی په‌یمانگه‌ی ته‌كنیكی به‌رده‌ڕه‌ش به ئاماده‌بوونی به‌رێز (پ.ی.د سمیر محۆ جمیل) ڕاگری په‌یمانگه و به‌رێز (پ.ی زاهر عبداللطيف جمیل) یاریده‌ده‌ری ڕاگر و به ئاماده‌بوونی ئه‌ندامانی ئه‌نجومه‌نی په‌یمانگه شه‌شه‌مین كۆبوونه‌وه‌ی ئاسایی خۆی ئه‌نجامدا.\nله‌م كۆبوونه‌وه‌یه‌دا به‌رێز ڕاگر چه‌ند بابه‌تێكی گرنگی تاوتوێكرده‌وه ده‌رباره‌ی پێگیری كردنی قوتابیان به ده‌وامه‌كانیان و هه‌روه‌ها باسی له گرنگی ئه‌نجامدانی وۆركشۆپ و E-Learning كرد وه كار به سیسته‌می Moodle بكرێت و قوتابیان له رێگه‌ی مالپه‌ری زانكۆی پۆلیته‌كنیكی دهۆك و هه‌روه‌ها سه‌رچاوه ئه‌لیكترۆنیه‌كان سوود وه‌ربگرن.\nو له به‌رده‌وامی كۆبوونه‌وه‌كه‌دا به‌رێز ڕاگر جه‌ختی له‌وه كرده‌وه كه‌وا مامۆستاكان بتوانن له ئه‌كاونتی تایبه‌تی خۆیان له Google Scholar كۆرسه‌كانی خوێندن دابنێن و قوتابیان له رێگه‌یه‌وه ئه‌و كۆرسانه وه‌ربگرن.\nو هه‌روه‌ها جه‌خت له‌سه‌ر ئه‌نجامدانی توێژینه‌وه‌ی زانستی له‌لایه‌ن مامۆستایان كرا كه‌وا تاكو مانگی پێنج بۆ ساڵی 2020 توێژینه‌وه‌كانیان ڕاده‌ستی سه‌نته‌ری توێژینه‌وه‌ی زانستی له سه‌رۆكایه‌تی زانكۆی پۆلیته‌كنیكی دهۆك بكرێت.


ڕێگای جیاواز و ئاسان بۆ لابردنی چەوری ورگ\n06:59 - 29/09/2019\nزۆرن ئه‌وانه‌ی به‌هۆی بوونی چه‌وری زۆر له چه‌ند شوێنێكی ورگ و كه‌مه‌ریاندا كێشه‌ی له‌به‌ركردنی پۆشاكیان هه‌یه و خوازیارن جه‌سته‌یه‌كی رێكیان هه‌بێت و ته‌ندروستبن، لێره‌دا چه‌ند رێگاچاره‌یه‌كی ئاسان و تاقیكراوه ده‌خرێته‌ڕوو بۆ ئه‌و مه‌به‌سته.\nچه‌وری ورگ، زۆرجار به‌هۆی قه‌ڵه‌وی كه‌سه‌كان، یان خراپی جۆری خۆراك یان هه‌ندێك جار به‌هۆی جۆرێكی تایبه‌ت له نه‌خۆشییه‌وه دروست ده‌بێت و كه‌سه‌كه له كه‌مه‌رییه‌وه شێوه‌ی جه‌سته‌ی ناڕێك ده‌رده‌كه‌وێت، هه‌ر بۆیه كه‌سه‌كان خوازیاری دۆزینه‌وه‌ی چه‌ند رێگایه‌كی ئاسانن بۆ لابردنی:\nزیادکرنی خوارده‌مه‌نییه ڕیشاڵییەکان بۆ ژەمەکان، به‌تایبه‌تی ئەو خۆراکانەی بڕێکی زۆر وزە دەبەخشن بە لەش وەکو: (دانەوێڵەکان و پاقلەمەنییەکان و میوە و سەوزە و چەرەس و تۆوەکان و بەری تووەکان و هەروەها تەواوی بەرهەماکانی دانەوێڵە).\nهەروەها به‌گرنگ ده‌زانرێت كه‌سه‌كان دوربکەونەوە لە خواردنی (ئاردی سپی و برنجی سپی و کێک و بسکیت).\nبۆ ئەوەی رۆژانە لەگەڵ پارێزكردندا هەست بە لاوازی یان بێهێزی نەکرێت، كه‌سه‌كه ناچار نه‌بێت ده‌ستبه‌رداری پرۆسه‌ی پارێزكردنه‌كه‌ی بێت، پێویستە چەند ژەمێکی بچوک و سوک ئامادە بکرێت کە پێکهاتبێت لە پڕۆتین و وزەبەخشه‌كان وەکو (ئامادەکردنی ژەمێک لەخۆراکە ڕیشاڵیەکان و سنگی مریشک بە برژاندن یاخود فڕن لەگەڵ خواردنی سەوزەکان وەک بڕوکلی...).\nلەگەڵ هەموو ژەمەکاندا ئاوێکی زۆر بخورێتەوە، به‌وپێیه‌ی بڕێكی زۆر مادده‌ی سودبه‌خشی تێدایه کە جەستە بە ئاسانی هەڵیاندەمژێت، لەهەمان کاتدا یارمەتیدەرێکی بەهێزی سوتانی چەوری و کالۆریە بەتایبەت بە سکی خاڵی. یاخود لەگەڵ ژەمەکاندا.\nدورکەوتنەوە لەو خۆراکانەی بە (کەرە یان بە کرێم و سۆسەکان) ئامادە کراون. زیاتر گرنگیدان بەو خۆراکانەی بە فڕن، یان برژاون یان بە کوڵان ئامادەکراون، چونکە ئەمانە دورن لە سوێری و چەوری و ماددە زیانبەخشەکانی دەبنە هۆی کۆبونەوەی چەوری لە چه‌ند شوێنێكی سك و كه‌مه‌ردا.\nئەنجامدانی ئەو ڕاهێنانانەی کە کاریگەری دەخەنە سەر ناوچەی کەمەر و دەبنە هۆی سوتانی چەوری لەو ناوچانه، ڕۆژانە ٤٥ بۆ ٩٠ خولەک. هەروەها گرنگی بدرێت بەو وەرزشانەی کاریگەری دەخەنە سەر هیلاککردنی هەمو جەستە.\nلە هەفتەیەکدا ٣ ڕۆژ گرنگی بدرێتبە دروستکردنی ماسولکەکانی لەش و بەهێزکردنیان کە ئەمەش بڕێکی زۆر باش چەوری و کالۆری لە جەستەدا دەسوتێنێت و كێشی جه‌سته له ئاستێكی گونجاودا راده‌گرێت.\nله‌هه‌موو ئه‌م خاڵانه‌ش گرنگتر، ئه‌وه‌یه كه كه‌سه‌كان تا بتوانن له‌ژێر چاودێری راهێنه‌ر و كه‌سانی پسۆڕدا ئه‌م هه‌نگاوانه بنێن، بۆئه‌وه‌ی له‌هه‌ندێك باردا دوچاری كاردانه‌وه‌ی ته‌ندروستی خراپ نه‌بن.\n11071 جار خوێندراوەتەوە


سوڵتانی بەختەوەریی … !!! . حەمید عەزیز. بەشی سێهەم – Giareng\nسوڵتانی بەختەوەریی … !!! . حەمید عەزیز. بەشی سێهەم\nلە 10 تشرینی دووهەم , 2016\nزۆربەی سوڵتانەکانی دونیا پڕخەم و کێشەن بەدڵنیایی یەوە بەختەوەرەکانیش سوڵتانن . سوڵتانی بەختەوەریی باس لەخۆشبەختی ڕاستەقینەی مرۆڤە هەژارو بیرمەندو سادەو هۆشمەندەکان دەکات کەخەریکی ژیان و خۆشەویستی و عەشق و مرۆڤدۆستین هەربۆیە ئەوانەی کەنزیکن لەئەدەب و زانست و مەعریفەو نرخی مرۆڤ و ژیان و سروشت دەزانن بەجۆرێک لەجۆرەکان دڵخۆشن نەک ئەو کەسەنای ژیان و خەڵک و کۆمەڵگاو دۆست و هەموو شتە مەعنەویە جوانەکانی ژیان واز لێ دێنن و تەرک دەکەن دەبنە دۆستی بازرگانیی و دەوڵەمەدنبوون و .. هتد . سوڵتانی بەختەوەریی باس لەوە دەکات هەروەکو چۆن کەسێک دڵخۆشە لەناخ و دڵ و ڕۆحەوە بەڕاستیی و حەقیقی و بێ پەردەو بێ سەرتوێژ نەک بەشێوەی فەنتازیای جل و بەرگ و ئامێرە مادیەکانی وەکو سامانە بێ ڕۆحەکان کەبەشێکی زۆر کەم و بچوکە لەبەختەوەری مرۆڤەکان و بەتایبەت ئەوانەی ناڕەحەت و هەست بەکەمیی کردنیان هەیە کەمیەکانیان لەباری دەرونیەوە بەو ئۆتۆمبیل و ماڵ و سەروەتە پڕ دەکەنەوەو نیشانی من و تۆی دەدەن کەبەختەوەرن بەڵام لەڕاستیدا نەخۆش و هیلاک و ماندوون بەدەست کێشەو داواکاریە دەرونی یە سەقەتەکانیانەوە بەو شێوەیەش ئەو شتانەی هەیانە نابێتە بەختەوەری ڕاستەقینە بۆیە زۆر هەن لەسامان و ماڵی دونیا زۆریان هەیە کەچی بۆتە سەرئێشەو ماڵ وێرانی چونکە مەعریفەو شارەزایی ژیانیان نی یە بۆیە باشتر وابوو بەهۆی ماڵ و سامانەوە خۆشتر بژین بەپێچەوانەوە ئەوانە فریای ژیانیش ناکەون و زۆر سەرقاڵی کێشەن … !!! .\nزۆر سوڵتانی بەزۆر سەپاوی دونیا هەیە بەختەوەرنین ، کەچی هەژارێکی بەقەناعەت لەژیانێکی سادەدا بەدڵنیایی یەوە سوڵتانە بۆیە زۆربەی سوڵتانەکانی ژیان ماڵیان نی یە پشویان نی یە کاتیان نی یە خۆشەویستی و میهرەبانیان نی یە هەموو بیرو ئایدیاو ویژدانیان لای دەسەڵات و کورسیەکانیانە بەڵام هەژارێکی سادەی هۆشمەند لەماڵی خۆیدا سوڵتانەو فریای ژیان و خۆشیەکانی دەکەوێت هەرچەندە کەم و سادەبن دورن لەنەخۆشی و ناخۆشی گەورە کەچی سوڵتانێکی زل و زەبەلاح کەدەمرێت فریای هیچ نەکەوتوە بێ لەهەڵپەکردنی بۆ کورسی و دەسەڵات لەوانەیە چەندینیشی لەناو بردبێت کەڕێگربوون لەبەردەمیدا بۆ دەسەڵات بەڵام هەرگیز هەژارێک و کەسێکی سادە کەس ناکوژێت بۆ ژیانی خۆی بۆیە زۆر بەئاسانی دەگاتە هیواکانی کەسادەو جوان و بەنرخن .\nجیاوازی هەژارێکی بەختەوەرو سوڵتانێکی نەخۆش ئەوەیە کەهەژارەکە ژیرترو بەقەناعەتترە بۆ ژیان و هەڵپەی بۆ ناکاو هیچ فشارێکیش ناخاتە سەر دەرونی بۆ گەیشتن بەمەرامی خراپ بۆیە سوڵتانێکی گەورەو گران بێ بەش نابێت لەنەخۆشیە گەورەکان و هەمیشەش باری دەرونیی هەژارێک هێمن ترو ئاسودەترو ئارامترە .


سەرەکیترین کێشەی ئێستای ئێمە بریتیە لە دۆگماکردن و وەهمسازی لەناو هزری کۆمەڵگای کوردیدا، هەمیشە دیدگاکانی ئێمە دوورە لە دیدێکی ڕخنەگرانە و پشت ئەستور نیە بە کۆمەڵی زانیاری ڕاست و دروست . ئێمە بەردەوام لە ناو خەیاڵەکانی ڕابووردوو پەرستی دا دەژین. لامان وایە ڕابووردووی ئێمە پڕە لە پاڵەوانی سیاسی و ئازا و کارامە کە توانیبێتیان لە ناو کایەی سیاسی و کەلتووری ئێمەدا پاشخانێکی بە‌هیزو کاریگەریان بەجێهێشتبێ ، بەڵام لە واقیع دا بەم شێوازە نیە زۆربەی فاکتە سیاسێکانی ئێمە لە پڕۆژە وە کراونتە وەهم وە نەیانتوانیەوە خەیاڵی سیاسی ئێمە بخنە ناو چوارچێوەی پرۆژەیەکی واقیعی بەرجەستەکراو لەناو دنیای سیاسی و کەلتوری ئێمەدا کە ئەنجامێکی ئەرێنی باشیان هەبێت بۆ کۆمەڵگا .\nدەمەوێ لە چوارچێوەی ئەم ووتارەدا هەوڵێك بدەم بۆ لەقکردن و تێپەڕاندنی ئەو ماکە خراپەی کە لەناو هزری تاکی ئێمە حزوری هەیە ئەویش دروستکردنی تابلۆی وەهمسازیە لەناو کایەی سیاسی مەعریفی کۆمەڵگای کوردیدا.سەرەتا دەبێت بۆ ترازانی خەیاڵ و هزری وەهمسازی ئێمە لە ترازانی وێنە دەستکردەکانی پرۆسەی مێژووی خۆمانەوە دەستپێبکەین . دەبێت لەو پەنجەرەیەوە هەوڵی بەتاڵکردنەوەی پاڵەوانەکانی میژووی سیاسی خۆمان بدەین وەکار لەسەر کارێکتەرە سیاسێکانی ناو تابلۆ ڕاستەقینەکەی دەسەڵاتی سیاسی و کەلتووری خۆمان بکەین. وە لەسەر بنەمای دیدێکی رەخنەئامێز کۆی گشتی هەموو ئەو وەهمانە بەتاڵ بکەینەوە کە ئێستا بەردەوام بیرکردنەوەی هە موومانی پێوە خەریککردوە ئەویش زیاتر دروستکردنی بتی سیاسی و پاڵەوانی سیاسیە لەناو پرۆژەی کەلتووری و کۆمەڵایەتی کوردیدا چونکە لە هەر چرکەساتێکی ئێستای ئێمەدا دەیان پاڵەوانی وەهمی دروستکراوە ، بۆ ئەوەی ببێتە پاڵەوانی مێژوو بە دەیان چیرۆکی ناڕاست و پرۆژەی وەهمیان بۆ دروستکردنی بنیاتناوە. هاوکات بەشێکی زۆری ململانێکان بریتیە لە بەهێز کردنی فیگەری سیاسی لە ڕیگای پرۆژەیەکی وەهمی موزەیفەوە بۆ بەشێکی زۆری فیگەرە سیاسێکانی ئێمە بەتایبەتی بۆ قەناعەت پێکردنی نەوەی ئێستا لە ڕێگەی دروستکردنی کۆمەڵی حیکایەتی بێبنەماو بێ ناوەرۆك ،شاردنەوەی ڕووی ڕاستەقینەی پاڵەوانەکانی ناو کایەی سیاسی لە ئێستادا. بۆ گەڕان بەدوای ئەلتەرناتیڤی چارەسەر پێویستە سەرلەبەری هەڵوەشاندنەوەی پرۆژەی وەهمسازی لە ناو هزری ئێمەدا پێویستمان بە کۆمەڵی بەهای هاوبەشی فیکری و سیاسی و کۆمەڵایەتی و مرۆییە هەیە بۆ ئەوەی تابلۆ دروستکراوەکانی مێژووی ڕابووردووی ئێمە لە هە موو کەم کورتێکان دەستنیشان بکەین وە بتوانین پرۆژەیەکی هاوبەش دروستبکەین لەسەر بنەمای گەڕانەوەی کەرامەتی مرۆڤی ئێمە لە چوارچێوەی بەها مەدەنێکان و دەستەبەرکردنی مافە سەرەتاییەکانی تاك لە چوارچێوەی پرنسیپەکانی کۆمەلگایەکی مەدەنی و ئازاد دا وە ئیتر دەبێت تاك لەم کۆمەلگایەدا بۆ چرکە ساتێکیش بێت بیر لە مافەکانی خۆی بکاتەوە واز لە دوگما بوونی پیاهەڵدانی پاڵەوانی موزەیف بهێنت وە بتوانیت جارێکی تر بینای کارێکتەری خۆی وەکو بەهایەکی انسانی لەناو فەزای گشتی دا بەرهەم بێنت وەناکرێت هەمیشە وەکو بونەوەرێکی بێکەرامەت و دەستەمۆ ژیانی ئاسایی خۆی بەڕی بکات وە پێ وابێت بۆ گوڕانکاری بنچینەی چاوەڕێ گوڕانکاری سیاسی نێو دەوڵەتی بێت بۆ چاک کردنی دۆخی بژوی خۆی .\nڕاستە قۆناغی ئێستای ئێمە پڕ لە کێشەو ریسکی یەکجار خراپ بەڵام دەکرێت بە نوڕمی جیاواز جیاواز جارێکی تر ژینگەی کەلتووری کۆمەلگای خۆمان لە دۆگمابوون و چیرۆکە وەهمێکان ناو هزری ئێمە پاک بکەینەوە وە بتوانین لە سەر بنەمای نوڕمێکی فیکری بەهێز هەموو ئەو کەلێنە گەورانەی کە بۆتە نەمانی بەهای هاوبەشی کۆمەڵگای ئێمە جارێکی تر بوونیادی بنێنەوە، بە مەرجێ تاکی کوردی واز لە تەقدیس ودواکەوتنی حیکایەتی دروستکراوی سیاسی و کەلتووری کلاسیکی بهێنت تەنها دنیابینی بۆ بەها ڕاستەقیننەکانی پاراستنی کەرامەتی خۆی بێت. بۆ دروستبوونی کۆمەڵگایەکی هێمن ئارام بەکەرامەت هەنگاو بنێت پاشان دەتوانێت گوڕانکاری گشتی و بنچینەی لە ناو پرۆسەی سیاسی و کۆمەڵایەتی کوردستان دا دروستبکات.


ئوسامه نوجێفی و سوننه و هه‌رێمێکی تازه.\nنووسینی: عه‌لی سامه‌ڕایی وه‌رگێڕانی: ره‌زا شـوان\nلێدوانه‌کانی سه‌رۆکی په‌رله‌مانی عێراقی، ئوسامه نوجێفی که ئاماژه‌ی به «جیابوونه‌وه‌ی عه‌ره‌بی سوننه » کرد.. له لایه‌ن هه‌ندێ له سیاسییه‌کانی عێراقه‌وه ، که‌سه‌ر به لایه‌ن و تایفه و گروپ عێراقییه‌کانن ، به تووڕه‌ییه‌وه به‌رپه‌چیان دایه‌وه .. به‌وه لێکیان دایه‌وه که ئه‌مه « پێشێلکردنی ده‌ستووره» و یه‌کێتی عێراق ده‌خاته مه‌ترسییه‌وه..هه‌ر وه‌کو قسه‌کردن ده‌رباری پێکهێنانی هه‌رێمه‌کان قه‌ده‌غه‌کراوبێت و بخرێته لیستی شته قه‌ده‌غه‌کراوه‌کانی ئه‌م سه‌رده‌مه‌وه .\nئوسامه نوجێفی له لێدوانه‌که‌یدا به ڕاشکاوی وریایی دا ، به‌وه‌ی که عه‌ره‌بی سوننه توانای دامه‌زراندنی هه‌رێمێکی تایبه‌تی به خۆیانه‌وه هه‌یه..له ئه‌نجامی کێشه‌ی قووڵی نه‌بوونی متمانه له نێوان به‌ره سیاسییه‌کانی عێراقدا ، که نوێنه‌رایه‌تی تایفه‌یی و ڕه‌گه‌زی ده‌که‌ن له کۆمه‌ڵگای عێراقیدا .. که له دوای له‌ناوچوونی ڕژێمه‌که‌ی سه‌دام حوسێن له نیسانی« ٢٠٠٣ »دا، گۆڕانکارییه‌کی بنه‌ڕه‌تی دروست بوو..ئاماژه‌شی به‌وه دا، ئه‌و گۆڕانکارییانه‌ی له میزاجی میللی له نێوان عه‌ره‌به سوننییه‌کاندا سه‌ری هه‌ڵداوه ، به ئاراسته‌ی به باشتر زانینی نیزاێکی فیدراڵی له جیاتی ده‌وڵه‌تێکی مه‌رکه‌زی.. دوای ئه‌وه‌ی که به درێژایی ساڵه‌کانی ڕابردوو ، ئه‌مان له هه‌موو لایه‌نێک زیاتر ، داکۆکییان له سسته‌می نیزامی به‌ڕێوه‌بردنی مه‌رکه‌زی ده‌کرد.\nلێدوانه‌که‌ی ئوسامه نوجێفی ، به ڕاشکاوی خستنه‌ڕووی بیرێکی تازه‌یه و وه‌رچه‌رخانێکی تازه‌شه له لایه‌ن سوننییه‌کانه‌وه..به بۆچوونی ئه‌وان مانه‌وه‌یان له ژێر چه‌تری حکومه‌تێکی ئایین ڕه‌نگی دا.. واته درێژه‌دانه به پشتگوێخستن و په‌راوێز‌کردنیان.. هیچ ڕۆڵێکی کاریگه‌ری سیاسیشیان نابێت.. به تایبه‌تیش مه‌ترسییان له‌وه هه‌یه ، که له دوای کشانه‌وه‌ی هێزه‌کانی ئه‌مریکا له کۆتایی ئه‌مساڵدا ، ئێران زیاتر ده‌ست بخاته نێو عێراقه‌وه.. له‌وه‌ش ده‌ترسن که سه‌ر له نوێ، وه‌کو ساڵی « ٢٠٠٦» و دواتر.. دیسان بارودۆخی عێراق تێکبچێت و ئاژاوه و توند و تیژی سه‌رهه‌ڵبداته‌وه .\nهه‌وڵه‌کانی عه‌ره‌بی سوننه و نوێنه‌ره‌کانیان له په‌رله‌مانی عێراقدا، به ئاراسته‌ی پراکتیزه‌کردنی مه‌بده‌ئه‌ی هاوبه‌شه‌ی له حکومه‌ت و دابه‌شکردنی ده‌سه‌ڵاته‌کان.. به‌رهه‌ڵستی و سووربوونی لایه‌نه شیعییه‌کانی لێکه‌ته‌وه ..به تایبه‌تیش « به‌ره‌ی ده‌وڵه‌تی یاسا» به سه‌رۆکایه‌تی سورۆکی وه‌زیران نوری مالیکی .. که تاک ڕه‌وانه ده‌ستی به‌سه‌ر ده‌سه‌ڵاتدا گرتووه.. ڕێکه‌وتنامه‌که‌ی هه‌ولێریش که له ژێر چاودێری کورد دا داڕێژرا و.. دووه‌مین حکومه‌تی مالیکی لێهاته کایه‌وه.. جێبه‌جێ نه‌کرا..زۆریش ئاسان نییه سوننییه‌کان ئه‌و شکستییه‌یان له بیربچێته‌وه که شیعه‌کان پێچوپه‌نایان دا به‌وه‌ی که سه‌رۆکی لیستی عیراقییه « ئه‌یاد عه‌لاوی» که له لایه‌ن سوننییه‌کانه‌وه پاڵپشتی لێکرا بۆ پێکهێنانی حکومه‌تێکی عێراقی.. به‌ڵام به هۆی فشاری ناوچه‌ییه‌وه ، به تایبه‌تیش له لایه‌ن ئێرانه‌وه.. هه‌وڵی ئه‌وه‌یان دا که عه‌لاوی نه‌توانێت حکومه‌تی عێراق پێک بهێنێت.. سه‌ره‌ڕای ئه‌وه‌ش سوننییه‌کان سکاڵایان له نه‌بوونی هاوتاییه‌کی ڕاستی ، له دابه‌شکردنی پایه و پۆسته‌کان له زۆربه‌ی وه‌زاره‌ته‌کان و داموده‌زگا حکومییه‌کان و دامه‌زراوه سه‌ربه‌خۆییه‌کان هه‌یه.. هه‌تا ئێستاش وه‌زاره‌ته ئه‌منییه‌کان، به‌تایبه‌تیش وه‌زاره‌تی به‌رگری که به‌شی پێکهاته‌ی سوننه‌یه که دایبنێت ، دانه‌نراوه.. چونکه شیعه‌کان  وه‌زیرێکی بێ توانا و بێ ده‌سه‌ڵاتی ده‌وێت.. سه‌ره‌ڕای ئه‌وه‌ش «ڕیشه‌کێشکردنی به‌عسییه‌کان »یش .. چه‌کێکی جیاوازییه و به ئاره‌زوو خۆیان به‌کاری ده‌هێنن .\nبیرۆکه‌کانی جێگری سه‌رۆکی ئه‌مریکا « جۆبایدن » له ساڵی « ٢٠٠٧ »دا ده‌ری بڕی، که له‌و کاته‌دا هێشتا سیناتۆری نوێنه‌ری ولایه‌تی« دیلاوێر» بوو. داوای ئه‌وه‌یکرد، که عێراق بکرێت به سێ هه‌رێمه‌وه(کوردی ـ سوننی ـ شیعه)\nئه‌م ڕایه‌ی جۆبایدن ، له‌و کاته‌دا توڕه‌ییه‌کی جه‌ماوه‌ری و سیاسی لێکه‌وته‌وه.. به‌ڵام ئێستا له لا‌یه‌ن عه‌ره‌بی سوننه‌وه به باشترین حه‌لی نێوانه هه‌ردوو شه‌ڕی ده‌زانن.. ئه‌گه‌رچی گه‌لێ ئاسته‌نگی دێنه به‌رده‌م جێبه‌ێکردنی ئه‌م هه‌نگاوه.. که جار و بار له‌لایه‌ن هه‌ندێک له ڕۆڵه‌کانی ناوچه‌ی ڕۆژئاواوه ده‌وترێت ، بۆ پێکهێنانی هه‌رمێکی سوننی له هاوشێوه‌ی هه‌رێمی کوردستان .. به‌ڵام تا ئه‌مڕۆش نه‌گه‌یشتوونه‌ت ئاستی ئه‌و ڕاشکاوییه‌ی که نجێفی له وڵاته یه‌کگرتوه‌کانی ئه‌مریکاندا ده‌ری بڕی و ، که‌ناڵێکی ته‌له‌فیۆنی ئه‌مریکا بڵاوی کرده‌وه.\nمن له لێدوانه‌کانی هه‌ندێک له هێزه تایفه‌ییه‌کانی سوننه.. یان هه‌ندێک له هێزه شیعییه‌کان تێ ناگه‌م،ده‌رباره‌ی هه‌ڵوێستیان له باره‌ی لێدوانه‌که‌ی نوجێفی یه‌وه. به لای ئه‌وانه‌وه، ئه‌وه‌ی داوای فیداڵی ده‌کات، یا وه‌کو ئه‌وان به « ڕازی بوون به دابه‌شکردنی عێراق»ناوی ده‌به‌ن و..به په‌ڵه‌یه‌کی شه‌رمه‌زاری به نێوچه‌وانی رازیبووه‌کانی داده‌نێن و.. به نه‌خشه‌یه‌کی دابه‌شکردنی ئیسرائیلیشی ناوده‌به‌ن ، که ڕووبه‌ڕووبوونه‌وه‌ی به پێویست ده‌زانن.. من له‌م وتانه‌یان ته‌نها له‌یه‌ک شت ده‌گه‌م .. ئه‌ویش تیرۆرکردنی بیروڕا و ڕوخاندن و له ناوبردنه له لایه‌ن هه‌ندێک حیزبه‌وه ، که ئه‌م هه‌نگاوه ده‌ستووریه ڕه‌ت ده‌که‌نه‌وه.. له پێناوی پاراستنی ده‌سکه‌و‌ته سیاییه‌کانیان یا تایبه‌تییه‌کانی خۆیاندا .. بۆ ختووکه‌دانی هه‌ستی ئه‌و شه‌قامه‌ی که سه‌ر به ئه‌وانن ..هه‌روه‌ها موزایه‌ده‌ی سیاسی پێوه ده‌که‌ن ، به‌و مه‌رامه‌ی له هه‌ڵبژاردنه‌کانی داهاتوودا سوودی لێ وه‌ربگرن.. له میانه‌ی به‌رزکردنه‌وه‌ی کۆمه‌ڵێک دروشمی بریقه‌داردا .. که زه‌مانه سواندوونی و کرمۆڵ بوونه .\nئه‌ی گه‌و‌ره‌کان ، خاوه‌ن پیرۆزییه‌کانی خوایی و میراتگرانی پێغه‌مبه‌ره‌کان.. نیشتمان ته‌نها ئه‌و خاکه نییه که لێی له دایک بووینه‌و لێی ده‌ژین .. به‌ڵکو نیشتمان ئینتیمایه‌کی ده‌روونییه بۆ ئه‌و شوێنه‌ی که هه‌لی ژیانێکی ئازادی و به‌خشنده‌یی لێیه ، سه‌روه‌ریی مرۆڤایه‌تی ده‌پارێزێت.. نیشتمان ئه‌و خاکه‌یه که مرۆڤ تیایدا به هه‌موو جۆره‌کانی ئازادی شاد ده‌بێت و ، ده‌رفه‌تی کارکردن و خزمه‌تگوزاری و ته‌ندروستی و ژیانێکی شایسته‌تری لێیه.. که‌واته سوودی ئه‌و خاکه چییه که به نیشتمان ناو ده‌برێت .. ئه‌گه‌ر ئه‌و ڕه‌هه‌ندانه‌ی تێدا نه‌بێت.. ئه‌گه‌ر هات و ئه‌و بنه‌مایانه بۆ هه‌ر مرۆڤێک ده‌سته‌به‌ربکرێت..له سۆمال دا بێت یا له ئه‌سکیمۆ دا بێت.. سۆزی بۆ خاکه ده‌بێت .\nئه‌وه‌ی داکۆکی له یه‌کێتی عێراق ده‌کات و دابه‌شکردنی ڕه‌ت ده‌کاته‌وه.. با ئه‌و که‌سه ئینتیمای ڕاستی خۆی بۆ بسه‌لمێنێت.. له‌گه‌ڵ خه‌ڵکی تردا له هێنانه‌دی هاوبه‌شیی ڕاستیدا به‌شداری بکات .. دووریش له ورووژاندن و قورخکردن و ده‌ستگرتن به‌سه‌ر ده‌سکه‌وته‌کاندا .\nپێویسته سنووری ڕۆشنبیریی دابڕاو و ، کاوێژکردنی ڕابردووی دوور و نزیک ببه‌زێنن و ..واز له خۆبایی و تانه و ته‌شه‌ر که‌سانی تر بهێنن و ، به ته‌مای ئه‌وه‌ش نه‌بن که شکستی که‌سانێکی تر بقۆزنه‌وه .\nله‌گه‌ڵ دانانم به‌وه‌ی که زۆربه‌ی سیاسییه‌کانی عێراق جیاوازنین له یه‌کتری و ئه‌و ئازایه‌تییه‌شیان تێدا نییه.. که به ڕاستی دان بنێن به جێبه‌ێکردنی فیدراڵی ی هه‌رێمی سوننه‌ی عێراق.. که ده‌بێته نموونه‌یه‌کی پێکه‌وه ژیان له نێوان هه‌موو پێکهاته‌کانیدا.\nسه‌ره‌ڕای ئه‌وه‌ی که من بڕوام به ناوچه‌گه‌ری و به دابه‌شکردنی تایفه‌یی نییه.. به‌پێی شوێنی له دایک بوونم ، من سه‌ر به یه‌کێک له‌و هه‌رێمانه‌م که ده‌که‌وێته ناوه‌ڕاستی عێراقه‌وه و،به سوننه‌نشین ڕیزبه‌ندکراوه.به‌وه‌ش ناوی ده‌ه‌رکردووه پێکهاته‌کانی و دانیشتوانی و ئه‌وانه‌شی ها توونه‌ته ئه‌وێ.. به پێکه‌وه‌ژیان ناسراون .\nبه‌ڵام « فیدراڵی ی عه‌ره‌بی سوننه» که ده‌یانه‌وێت له‌م ناوچه‌یه‌دا دابمه‌زرێت.. بۆ هه‌موو ئه‌وانه‌ی بڕوایان به عیلمانی و بیری لیبرالی هه‌یه..هه‌لی ئه‌وه‌یان بۆ دابین ده‌کات که هه‌ناسه‌ی شادی بده‌ن .. به هۆی لاوازی حیزبه ئیسلامییه‌کان له ناوچه‌کانی عه‌ره‌بی سوننه‌دا .. به به‌راورد له‌گه‌ڵ کاریگه‌ریی به‌هێزیان له ناوچه‌ی شیعه‌کاندا.. ئه‌گه‌ر چیش هه‌ست به کاریگه‌ریی هۆزایه‌تی ده‌کرێت.. به‌ڵام ئه‌مه نابێته ڕێگر و پێوه‌ند له ڕێی گه‌شه‌کردنی بیری عیلمانی ..هه‌روه‌ها توندڕه‌وی سوننیش له‌م ناوچانه‌دا .. به توندی به‌ربه‌ره‌کانی ده‌کرێت و له دوای نه‌مانی په‌ڵپ و بیانووه‌کانیان .. که هه‌ندێک له له توندڕه‌وه‌کانیان بۆ ڕاکێشان و به‌ده‌ستهێنانی لایه‌نگیری هه‌ڵجوون و تووڕه‌بوونیان ده‌قۆزنه‌وه، ئه‌مانه هه‌موو هه‌ره‌س دێنن و نامێنن..بواریش له به‌رده‌م گۆڕانکاری و چاکسازیی کۆمه‌ڵایه‌تی و سیاسی و ئابووری دا ، له‌م هه‌رێمه‌دا واڵا ده‌بێت ..\nئه‌وه‌ی باسی هه‌ژاری و که‌م سامانی ناوچه‌ی سوننی ده‌کات.. ئه‌و که‌سه له ڕاستییه‌وه دووره.. ئه‌م قسه‌یه نابێته هۆیه‌ک له هۆیه‌کانی شکستی.. ئه‌م ناوچانه‌ی ناوه‌ڕاستی عێراق..به به‌پیترین ناوچه‌ی کشتوکاڵی عێراق داده‌نرێ.. هه‌روه‌هاش سامانێکی گرنگی له به‌رده‌ستدایه ئه‌ویش ئاوه .. که به شاده‌ماری ژیان داده‌نرێت و.. وه‌کو که‌لوپه‌لێک چۆته ناو بازاڕی ئاڵوگۆڕی بازرگانییه‌وه. سه‌ره‌ڕای ئه‌وه‌ش زه‌وییه‌کانی پڕن ، له سامانی سروشتی و له نه‌وت و گاز.. هه‌ره‌هاش ده‌روازه سنوورییه‌کانی زۆرن ، که ده‌سکه‌وتێکی باشیان هه‌یه.. سه‌ره‌ڕای ئه‌وه‌ش وه‌کو هه‌رمێک به‌شێکی ته‌رخانکراوی له بودجه‌ی فیدراڵیدا ده‌بێت ..ئه‌مانه و ده‌سکه‌وتی تریش.. له لایه‌کی که‌شه‌وه وڵاتانی ده‌وڵه‌مه‌ندی عه‌ره‌بی و بێگانه‌ش ده‌توانن سه‌رمایه‌کانیان له‌هه‌رێمه‌که‌دا به شێوه‌یه‌کی به‌رفراوان بخه‌نه کاره‌وه .\nنموونه‌یه‌کی ساکاریش ده‌هێنمه‌وه .. ئوردن له هیچ کام له پارێزگاکانی عێراق ده‌وڵه‌مه‌نتر نییه .. که‌واته ده‌توانین به‌راورد له نێوان ئوردن و ئه‌و هه‌رێمه چاوه‌ڕوانکراودا بکه‌ین .. ئه‌گه‌ر ئه‌م هه‌رێمه بتوانێت بگاته ئاستی ئوردن.. که ده‌شتوانێت بگات .. که‌واته ده‌ستکه‌وتێکی مه‌زن به‌ده‌ست ده‌هێنێت.\nله کۆتاییدا ده‌ڵێم ، هه‌رێمی عه‌ره‌بی سوننه.. ئێستا له سایه‌ی ئه‌م بارودۆخه ناله‌باره‌دا..داخوازییه‌کی پێویستی پێ له‌سه‌رداگرتووی خه‌ڵکی ئه‌م ده‌ڤه‌ره‌یه.\nئه‌گه‌ر به پێی بنه‌ما ڕاستییه‌کان ئه‌م هه‌رێمه بێته کایه‌وه.. بواری گه‌شه‌کردن و پێشکه‌وتنی له به‌رده‌م دایه.. بۆ ئه‌وه‌ی ببێته نموونه‌یه‌ک و چاوی لێ بکه‌ن ..\nئه‌وه‌ی ده‌یه‌وێت پارێزگاری له به‌رژه‌وه‌ندی عێراقێکی یه‌گرتوو بکات.. له ناوچه سوننییه‌کان بێت ، یا له ناوچه‌ی شیعه‌کان .. پێویسته هه‌وڵی سه‌رگرتنی ئه‌م بیرۆکه بدات.\n* ده‌قی ئه‌م نووسینه، له نووسینی نووسه‌ری عێراقی« عه‌لی سامه‌ڕایی »یه که به زمانی عه‌ره‌بی .. له ڕۆژی دوو شه‌ممه‌ی «٤ / ٧ / ٢٠١١» دا ، له ماڵپه‌ڕی « کتابات » دا ، بڵاویکردۆته‌وه.\n٤\_٤\_٢٠١١ - نه‌رویچ


Badinan Group – Where Your Needs Lie!\nجهێ پێویستیێن تە لێ!\nئەم گروپەکی شارەزاینە پێکڤە کار دکەین دا هەر تشتەکێ ب باشترین شێوە بدەربێخین! تو دشێی لهەمی تاخێن مالپەری بگەری دا کو خزمەتگوزاریا خو ببینی یا تۆ پێویست. ئەم گروپەکی ماندینەناسین وئەم دوێ باوەریێداینە کو ئەم دشێن باشترین خزمەت بوتە پێشکێش بکەین.\nبو هەر پسیارەکێ یان پێشنیارەکێ، دوو دل نەبە و پەیوەندیێ بمە بکە ژ لاپەرا پەیوەندی.\nشە‌حنەکا نموونە بو موبایلا تە.. ئەڤ شەحنە دئ ب زیترین دەم موبایلا تە شەحنکت بو ماوەیەکێ درێژ،دگەل ڤێ شەحنا نموونە تنێ\nبازنکێ دەستی .....دشیاندایە تو کونترولێ ب موبایلا خوبکەی ل هەر جهەکێ تولێ ب سیستەمێ Android ل سەر دەستێ تە..\nSamsung Galaxy S9 ئێکە ژوان موبایلێن نموونە یێ تژی ژ تەکنیکا تەکنولوجی و ژ مۆبایلێن شارەزایە. تایبەتمەندیێت وێ: خۆدان


ڕاپۆرتێکی دیکومێنتاری لەسەر چۆنیەتی تیرۆری کاک د. سادق شەرەفکەندی و هاورێیانی – Peshmergekan\nڕاپۆرتێکی دیکومێنتاری لەسەر چۆنیەتی تیرۆری کاک د. سادق شەرەفکەندی و هاورێیانی\nدۆسەی میکۆنۆس ، ” تەلەفزیۆنی رووداو” 2013\nلە ئێران و بە هاتنەسەرکاری کۆماری ئیسلامی نارەزایەتی بەرین سەری هەڵدا . شەری نێوانیان نەتەنیا لە ناو وڵات ، تەنانەت دەرەوەی وڵاتیشی گرتەوە\n“شاهین” زیاتر لەو بارەوە ئەدوێ :” عەلی فەلاحیان لە ٣٠ی تەباخی ١٩٩٢ پەیامێک ئەدا ، لەو پەیامەداهەرەشەی کردبوو ، گوشاری زۆری خستبوونە سەر . لەو سەفەرەدا د. شەرەفکەندی لەسەر میوانداری پارتی سوسیال دێموکراتی ئاڵمان لە هوتێلێک دەمایەوە ، لەوێ پۆلیس پارێزگاری لێ دەکرد . کاتێک لە بەرلین بوو، من پێم گوت ،کاک دوکتور سەعید ! ئێمە ماڵمان هەیە ، بۆوەی مەترسی لەسەرتان نەبێ ، فەرموون بۆ ماڵی ئێمە ، لە وڵامدا گوتی کە کێشە نییە ، لەو شوێنەی کە دەمێنمەوە هەم پۆلیسی لێیە و بێ مەترسییە و هەم منیش پیویستە بچمە شوێنێک بۆ چاوپێکەوتن و یەکتر ناسینێک و ئیتر قبوولی نەکرد و نەهاتە ماڵی ئێمە\nبۆ بینینی ڤیدۆی ڕاپۆرتە دیکۆمێنتارییەکە لەسەر ” ئێرە ” کلیک بکەن .


وه‌زاره‌تى ناوخۆ چاره‌نوسى نه‌جمه‌دين كه‌ريم ئاشكرا ده‌كات\n491 جار بینراوە 26/5/2019 05:21 PM\nوەزارەتی ناوخۆی عیراق رایدەگەێنێت "رێگریان کردوە لە هەڵهاتنی نەجمەدین کەریم و رادەستی دەسەڵاتی دادوەری عیراق دەکرێتەوە".\nئەمڕۆ یەک‌شەممە وەزارەتی ناوخۆی عیراق بەیاننامەیەکی لەسەر دۆسیەی نەجمەدین کەریم پارێزگاری پێشوی کەرکوک بڵاوکردووەتەوە و رایگەیاندوە "یاسای بەسەردا جێبەجێ دەکرێت وەک هەموو ئەو کەسانەی تر کە هەوڵیان داوە لە عیراق هەڵبێن بەهۆی مەلەفی گەندەڵیەوە".\nوەزارەتی ناوخۆی عیراق لە بەیاننەمەکەدا رایگەیاندوە "لە بەشیک لە میدیا و تۆڕە کۆمەڵایەتییەکانەوە ئەوە بڵاوبوەتەوە کە تۆمەتباری هەڵهاتو و داواکراو نەجمەدین عومەر کەریم کە پارێزگاری پێشوی کەرکوک بوە لە لوبنان دوای دەستگیرکردنی لەلایەن لایەنێکی تایبەتەوە بە کەفالەت ئازادکراوە و ئێمە دەمانەوێت رایبەگێنین کە ئەو بابەتە هیچ ئەسڵیکی نییە و ئازاد نەکراوە، بەڵکو ناوبراو هێستا دەستبەسەرە و لە لوبنانە".\nوەزارەتی ناوخۆ ئاماژەی بەوەداوە "لە ئێستادا نەجمەدین کەریم رێکارەکانی لێکۆڵینەوەی تایبەت و مامەڵە یاساییەکانی لەگەڵدا دەکرێت لەلایەن بەڕێوبەرایەتی پۆلیسی عەرەبی و پۆلیسی ئینتەرپوڵەوە و ئێستاش لە گفتوگۆداین لەگەڵ پۆلیسی ئینتەرپوڵی لوبنان بۆ رادەستکردنی ئەو داواکراوە بەفەرمیش لە رۆژی ٢١ی ئایار داواکاریمان پێشکەش بە پۆلیسی ئینتەرپوڵ کردوە، پاشان ناوبراو رادەستی دەسەڵاتی دادوەری عیراق دەکرێتەوە لەسەر ئەو دۆسیانەی کە سکاڵای لەسەر تۆمارکراوە".\nوەزارەتی ناوخۆ وتوشیەتی "لەلایەن پۆلیسی ئینتەرپوڵی لوبنانیەوە دەست گیراوە بەسەر پاسپۆرت و بەڵگەنامەی گەشتکردنی نەجمەدین کەریمدا و قەدەغەی هاتوچۆی لێکراوە و چاوەڕێی کۆتایی هاتنی لێکۆڵینەوەکان و رێکارە یاساییەکان دەکەن بۆ رادەستکردنیان بە دەسەڵاتی دادوەری عیراق".


👁 ئەم بابەتە 3,435 جار بینراوە\nباکووری کوردستان - پارێزگاری دەوڵەتی تورک لە ئامە [ زۆرتر... 👁] ✖ ✖ 22 9 ✔ 99% ✍ هـ.ب. 12/1/2018 9:11:57 PM\n📊 بەهۆی قەیرانی داراییەوە حکومەتی هەرێم ماوەی چوار ساڵە جگە لە نەخۆشانی تالاسیمیا هیچ بڕە بودجەیەکی بۆ ئه و نەخۆشانە دابین نەکردووە ئامار و راپرسی\n📅 کاتی تۆمارکردن Jan 14 2019 8:58PM\nبەهۆی قەیرانی داراییەوە حکومەتی هەرێم ماوەی چوار س [ زۆرتر... 👁] ✖ ✖ ✖ 0 1 ✔ 91% ✍ هـ.ب. 1/14/2019 8:58:02 PM\n📊 پرۆژەی گۆڕینی کارگەی جگەرەی سلێمانی بۆ ناوەندێکی کلتوری ئامار و راپرسی\n📅 کاتی تۆمارکردن Jan 14 2019 9:31AM\nدواڕۆژ، پشتیوان جەمال وەزارەتی رۆشنبیری دەستیکرد [ زۆرتر... 👁] ✖ ✖ 0 2 ✔ 99% ✍ ن.ئـ. 1/14/2019 9:31:43 AM\n📊 ساڵی 2018، لە گەرمیان مۆڵەت دراوەتە زیاتر لە سێ هەزار یەکەی نیشتەجێبوون ئامار و راپرسی\n📅 کاتی تۆمارکردن Jan 14 2019 3:29PM\nدواڕۆژ، سیروان حەسەن بەرێوەبەرایەتی شارەوانییەکا [ زۆرتر... 👁] ✖ ✖ 0 2 ✔ 99% ✍ هـ.ب. 1/14/2019 3:29:14 PM


کوردیپێدیا - 7 رۆژ مۆڵەت ماوە بۆ هەر پێشنارێک لەسەر هەمواری یاسای چاکسازی\n📝 7 رۆژ مۆڵەت ماوە بۆ هەر پێشنارێک لەسەر هەمواری یاسای چاکسازی | پۆل: بەڵگەنامەکان | زمانی بابەت: 🏳 کوردیی ناوەڕاست\n7 رۆژ مۆڵەت ماوە بۆ هەر پێشنارێک لەسەر هەمواری یاسای چاکسازی\nحکوومەتی هەرێمی کوردستان 7 رۆژی مۆڵەتی داوەته لایەنە سیاسیيەکان بۆ ئەوەی تیبينی و پێشنیازیان لەسەر پرۆژە یاسای چاکسازی بگەڕێنەوە بۆ حکوومەت و بڕیارە ناوەڕاستی هەفتەی داهاتوو حکوومەت و پەرلەمان بۆ جاری دووەم کۆببنەوە.\nسەرۆکی دەستەی دەستپاکیش دەڵێت, پرۆژەکە دەبێتە هۆی یەکسانی لە دابەشکردنی داهات و دەرماڵەی فەرمانبەران. لە بارەی خانەنشینانی پلە باڵاکانیش پێشنیازی یاسای خانەنشینی عێراقی کراوە.\nیەکەمین کۆبوونەوەی حکوومەت و پەرلەمان بۆ پرۆژە یاسای چاکسازی ئەنجامدرا و ناوەڕاستی هەفتەی داهاتووش دووەمین کۆبوونەوە ئەنجام دەدەن.\nلە کۆبوونەوەی یەکەم، داوا لە لایەنە سیاسیيەکان کراوە لە ماوەی هەفتەیەکدا تێبینی و پێشنیازیان بۆ پرۆژە یاسای چاکسازی بگەڕێنەوە بۆ حکوومەت لە دووەمین کۆبوونەوە تاووتوێی تێبینەکانیان دەکرێت.\nهەردوولا بۆ میکانزمێک دەگەڕێن بتوانن لە نزیکترین کاتدا و بە کەمترین ماوە پەرلەمانی کوردستان پرۆژەکە پەسەند بکات و لە دوای 90 رۆژ لە تێپەڕاندنی لە پەرلەمان پرۆژەکە بخرێتە بواری جێبەجێکردنەوە.\nپرۆژە یاسای چاکسازی چەند تەوەرێک لە خۆ دەگرێت، لەوانە رێکخستنی فەرمانبەران و پێداچوونەوە بە خانەنشینانی و پلە بەرزکردنەوەی یاسای فەرمانبەران و رێکخستنەوەی یەکە ژمێریاریيەکانی هێزەکانی 70 و 80 و هەڵوەشاندنەوەی سەرجەم بەڕێوەبەرایەتیە خانەنشینيیەکان یەکخستنیان لەیەک بەڕێوەبەرایەتی ولەگەڵ رێکخستنەوەی دەرماڵەی فەرمانبەران.\nسەرۆکی دەستەی دەستپاکی دەڵێت چاوەڕێ دەکرێت پەسەندکردن و جێبەجێکردنی ياساکە دژایەتی زۆری بکرێت و دەبێت خۆمانی بۆ ئامادە بکەین و باس لەو پێشنیازانەش دەکات کە بۆ خانەنشینانی ئاسايی و پلە باڵاکان پێشنیاز کراوە.\nلە یەکەمین کۆبوونەوەی لیژنەی چاکسازی سەرۆکی حکوومەتی هەرێمی کوردستان رای گەیاندووە، خواست و ئیرادەمان بۆ ئەنجامدانی چاکسازی زۆر بەهێزە و بە هاوکاری پەرلەمانی کوردستان ئەنجامی دەدەین. ئامانجی چاکسازییش بەدیهێنانی دادپەروەی و بە دامەزراوەییکردنی دامودەزگاکانی هەرێمی کوردستانە و پرۆسەی چاکسازیش دەبێ لە خزمەتی بەرژەوەندی گشتی و زۆرینەی خەڵکی هەرێمی کوردستان بێت. بە تێپەڕاندنی پرۆژە یاسای چاکسازی جگە لە داهات یەکسانی لە دابەشکردنی داهات و پلە بەرزکردنەوەی فەرمانبەران خانەنشینانی پلە باڵاکانیش رێکدەخرێت.\n📅 رۆژی دەرچوون: 08-10-2019\n➕ ئەم بابەتە لەلایەن: (جوان عومەر ئەحمەد)ەوە لە: Oct 8 2019 8:46PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Oct 8 2019 9:30PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Oct 8 2019 9:30PM باشترکراوە


- 6/19/2019 12:55:00 PM 20451 جار خوێندراوەتەوە\nسه‌رۆكی فراكسیۆنی پارتی لە پەرلەمانی کوردستان رایگەیاند، لایه‌نه پێكهێنه‌ره‌كانی حكومه‌ت ئاماده‌یی خۆیان به پابه‌ندبون به رێككه‌وتنه‌كانه‌وه نیشانداوه، ده‌شڵێت "مه‌سرور بارزانی دڵسۆزی، پاكی، پسپۆڕیی بۆ لایه‌نه‌كان وه‌كو پێوه‌ر دیاریكردوه".\nکۆبونەوەی مەسرور بارزانی لەگەڵ لایەنەکاندا بۆ پێکهێنانی حکومەت زۆر باش بون\nئومێد خۆشناو، سه‌رۆكی فراكسیۆنی پارتی لە پەرلەمانی کوردستان بە ئاژانسی ئەنادۆڵی راگەیاندوە، "کۆبونەوەی مەسرور بارزانی لەگەڵ لایەنەکاندا بۆ پێکهێنانی حکومەت زۆر باش بون و هه‌مو لایه‌ك پابه‌ندبونی خۆیان به‌و رێككه‌وتننانه راگه‌یاند، كه له‌رابردودا كراون بۆ ئه‌وه‌ی هه‌م پۆسته‌كانی حكومه‌ت چۆن دابه‌ش بكرێت و هه‌م رێككه‌وتنی سیاسیشن".\nبه لایه‌نه‌كان وتراوه بۆ ئه‌وه‌ی چی زوه ئاماده‌كاریی بكه‌ن بۆ پێشكه‌شكردنی سیڤیی كاندیده‌كانییان\nئاماژەی بەوەشکرد، "به لایه‌نه‌كان وتراوه بۆ ئه‌وه‌ی چی زوه ئاماده‌كاریی بكه‌ن بۆ پێشكه‌شكردنی سیڤیی كاندیده‌كانییان و له ئاینده‌یه‌كی نزیكیشدا له‌گه‌ڵ پێكهاته‌كانی سریان كلدان ئاشوری و توركمان كۆبونه‌وه ده‌كرێت، بۆ ئه‌وه‌ی ئه‌وانیش ئاماده‌كاری بكه‌ن، بۆ ئه‌وه‌ی له ماوه‌ی یاسایی خۆیدا كه مانگێكه سیڤی كاندیده‌كانییان پێشكه‌ش بكه‌ن، به‌ڵام به‌دڵنیاییه‌وه ئه‌و مانگه ته‌واو نابێت و كاری پێویست ده‌كرێت و كاره‌كان ته‌واو ده‌بێت".\nسه‌رۆك وه‌زیران باسی له شێوازی هه‌ڵبژاردنی كه‌سه‌كان كرد كه دڵسۆز و پاك بن و له‌چوارچێوه‌ی تایبه‌تمه‌ندی و پسپۆڕییدا بێ\nخۆشناو ره‌تیكرده‌وه هه‌فته‌یه‌ك له‌لایه‌ن مه‌سرور بارزانییه‌وه دانرابێت بۆ لایه‌نه‌كان تا له‌و ماوه‌یه‌دا سیڤیی كاندیده‌كانیان پێشكه‌ش بكه‌ن و وتی، "باس له دیاریكردنی كات نه‌كراوه، به‌ڵام سه‌رۆك وه‌زیران باسی له شێوازی هه‌ڵبژاردنی كه‌سه‌كان كرد كه دڵسۆز و پاك بن و له‌چوارچێوه‌ی تایبه‌تمه‌ندی و پسپۆڕییدا بێت، ئه‌گه‌ر به‌پێی پسپۆڕی وه‌زیره‌كان له‌چوارچێوه‌ی كاره‌كانییان هه‌بن باشتره".


هۆشیاری تاک، باشترین چەک بۆ روبەڕووبوونەوە – Knwe.org\nسەرەکی » وتار » هیوا محەمەد » هۆشیاری تاک، باشترین چەک بۆ روبەڕووبوونەوە\nبۆ دروست کردنی هەر پێکهاتەیەک پێویستت بە چەند مادەیەک دەبێت تا بتوانیت بەتەواوی ئەو سیفەتانە بدەیتە ئەو پێکهاتەیەی کە ناوت لێناوە و دەتەوێت بیخەیتە روو.\nکۆمەڵگە تەنها پێک نایەت لە ژمارەی مرۆڤەکان، بەڵکو پێک دێت لە پێکهاتەی جیاجیا و هزر و باوەڕی جۆراو جۆر، هەریەک لە بوارێکدا شارەزا و پسپۆڕ و بە هەمووشیان دەبنە تەواوکەر تا ناوی کۆمەڵگەی لێ بندرێت.\nهەر پێکهاتەیەکی کۆمەڵگەش بۆ ئەوەی بتوانێت کاربکات لەسەر پێشکەوتنی خۆی و خۆگونجاندن لەگەڵ رەوتە جیهانییەکە، پێویستی بە بوونی کەسانی هۆشیار هەیە، هۆشیار بەو مانایەی کە چاوکراوە بن و هزرێکی روونیان هەبێت و بە ئاسانی لە پێشهاتەکان تێبگەن و لە هەموو چەمکەکانی ژیاندا زانیارییان هەبێت، دەبێت هێندە هۆشیار بن تا رادەیەک پێش هەنگاو نان دەرەنجامی هەنگاوەکەیان هەڵبسەنگێنن و چاک و خراپییەکەی لێک بدەنەوە.\nکەسی هۆشیار هەنگاوێک نانێت ئەگەر بزانێت زیانی زیاتر لە سوود، ئەم سوود و زیانەش دەبێت تەنها لەبەرژەوەندی تاکەکەسیی خۆی نەبێت، چونکە ئەو هەڵگری پەیامێکی گشتگیرە و دەتوانێت بەرژەروەندییەکانی خۆشی لە گەڵ ئەوەی ئەوان گرێبداتەوە.\nتاکی کۆمەڵگە ئەگەر هۆشیار بێت ئەوە بەگشتی کۆی پرۆسەی گەشەسەندن و بە شارستانی بوون، تەندروستانە دەڕواتە پێش.\nتاکی کۆمەڵگە خەتای خۆیەتی ئەگەر ئیدارەدانی کۆمەڵگەکەی بە خراپی بڕوات بەڕێوە، چونکە ئیدارەکە لەڕێگەی دەستی تاکەکانەوە یان دەنگی تاکەکانەوە هاتووەتە ئەو جێگەیە و ئەم متمانەی داوەتێ.\nئەوانەی شۆڕشێک دەکەن و دەسەڵاتەکەی خۆیان دەگۆڕن ئەوە تاکەکانی کۆمەڵگەن و هەڵبژاردەیەک لە تاکە هۆشیارەکان دەبنە هەوێنی دروست کردنی شۆڕشەکە و ئەوانی دیکە هاوکارییان دەبن.\nچەند باشە کاتێک شۆڕشێک یان حزبێک هەرچی زیاتر ئەندام و کادیری پێشکەوتووی هۆشیاری هەبێت نەک بە ژمارەی پەنجەکانی دەست. کۆمەڵگەی خاوەن تاکی هۆشیار کەمتر لەوانی دیکە دووچار و روبەڕووی کارەسات دەبێتەوە و کۆسپ دێتە رێێ، ئەم جۆرە کۆمەڵگەیە لە رێگەی تاکە هۆشیارەکانییەوە کە زوو تێگەیشتنیان دەبێت بۆ پێشهاتەکە دەتوانن پلانی روبەڕووبوونەوەی بۆ دابڕێژن.\nئەگەر کۆمەڵگەیەک تاکی هۆشیاری کەمبێت، ئەوە هەمیشە لە نەهامەتیدا دەژی، بەرگەی ئافات و نەخۆشییە ڤایروسییەکان ناگرێت و زیانی زیاتری بەردەکەوێت، هیندوستان بە نموونە لەم ڤایروسی کۆرۆنایەدا، لەئەنجامی نا هۆشیاری زۆری تاکەکانیان نەخۆشییەکە گەورەترین زیانی پێگەیاندن.\nمرۆڤی هۆشیار هەر مل نانێت و چاوەڕوانی فەرمان بکات، بەڵکو بیرکردنەوە و بۆچوونی خۆشی بەکار دێنێت بۆ لێکدانەوە پێش ئەنجامدانی هەر فەرمانێک.\nدەبێت تاکەکان بەپێی پیشەکەیان هەوڵی خۆ هۆشیار کردن نەدەن، بەڵکو بەو پێیەی کە تاکی کۆمەڵگەکەن لەهەر پلەو پۆستێکدا بن دەبێت هەمیشە بەزانیارییە گشتییەکانی رۆژانە و شروڤەکردنی روداوەکان و تێگەیشتن لە راستییەکان، خۆراکی مێشکی خۆی دابین بکات و ئامادە بێت بۆ وەستانەوە لە بەرامبەر بۆچوونێک یان پلانێک کە دەزانێت زیان بە خۆی و دەوروبەرەکەشی دەگەیەنێت.\nلە کۆمەڵگەیەکدا کە تاکەکان بیرکردنەوەیان بە جۆرێک بێت گوایە ئەم کرێکارێکی رۆژانەی سادەیە چ پێویستی بە گوێگرتن لە هەواڵەکانی وڵاتەکەیەتی، یان چ پێویست دەکات بزانێت کێ حکومڕانییەتی و چۆن حکوم دەکات، زەوتکردنی ماف و چەسپاندنی دەسەڵاتی حزبی تاک، رێگریی کردن لێی بە ئەرکی خۆی نەزانێت، ئەوە ئەم کۆمەڵگەیە هەمیشە بەدەست نەخۆشییە کۆمەڵایەتی و سیاسی و ئابوورییەکانەوە دەناڵێنێت و لەناویشیاندا ئازادییەکانی رادەربڕینی سیاسی بەرتەسک دەبنەوە و لەبەرامبەریدا ئازادییە کۆمەڵایەتییەکان لە لەشفرۆشی و مادەی هۆشبەر قومار و بێرەوشتی دیکە گەشە دەکات، ئەمەش بۆ ئەوەی خەڵکەکە بێئاگان بن لەوەی ئەو دەستەی حکومڕانییە دەیکەن.\nتاکی هۆشیار نەخۆی دەکوژێت نەکەسێکی تر\nتاکی هۆشیار نەخۆی دەکوژێت نەکەسێکی دیکە، ئەو ماف بەخۆی نادات بێ پەنابردن بۆ دادگا و یاسا پارێزان، هەڵبستێ کەسێک سزا بدات و خۆی بیکوژێت.\nئەگەر هۆشیار بوو درک بەوە دەکات کە یاسایەک هەیە و هەموان دەبێت پابەندی ببن و لەوێدا ماف خوراو و مافخۆر دەردەکەوێت، ئەگەر ئەو هۆشیار بوو لەکاتی روبەڕووبوونەوەی بۆ کێشەیەک پەنا دەباتە بەر هۆشیاریی خۆی و بیرکردنەوە بۆ رێگە چارە، نەک ئەوەی کۆتایی بە ژیانی خۆی بێنێت، بەمەش کارەساتێک بۆ دایک و باوک و کەس و کاری جێبهێڵێت و رێگریش دەبێت لەوەی کە دەکرا خۆی بمابایە و لە قۆناغێکی دیکەی ژیانیدا زاڵ ببوایە بەسەر گرفتەکەدا و بەشداری لە داهێنانێکدا بکردایە کە سوودی بۆ هەموو کۆمەڵگە هەبوایە.\nکۆمەڵگە هەمیشە لە بەختیاری و پێشکەوتندا ناژی، جاری وا هەیە کارەساتێکی سروشتی رووی لێدەنێت و وێرانیان دەکات، بەڵام هێشتا لەمەیاندا ئەگەر تاکەکان هۆشیار بوون ئەوە بە زیانی کەمتر دەتوانن تێیبپەڕێنن.\nتاکی کەم هۆشیار چۆن روبەڕووی کارەسات دەبێتەوە؟\nلەناو کۆمەڵگە کەم هۆشیارەکاندا، روبەڕووبوونەوە بۆ کارەساتێکی وا زیاتر زیانی هەیە، چونکە لە ئەنجامی لاوازییان و قبوڵنەکردنی دۆخەکە، یان باش هەڵنەسانگاندنیان بۆی، بیروبۆچوونی جیاوازی دژ بەیەک دروست دەبێت، لێرەشدا لەبری ئەوەی بە پلانی باش و تۆکمەی چارەسەر ئامێزەوە لەگەڵ کارەساتەکە مامەڵە بکەن، پێکدادانی بیرە جیاوازەکان دێتە پێش و تۆمەت بۆ یەکتر هەڵدەبەستن و لە تواناکانی یەکتر کەم دەکەنەوە، لەبری ئەوەی چارەسەری دۆخەکە بکەن، ئاڵۆزتری دەکەن.\nکۆمەڵگە پێشکەوتووەکان زاڵ دەبن بەسەر دواکەوتووەکاندا\nکۆمەڵگەکان هەموویان وەک یەک نین، ئەوانەی پێشکەوتوون و لە شارستانیدا دەژین و خۆیان پێگەیاندووە، هەمیشە و بە بەردەوامی زیاتر پێش دەکەون، هەر ئەمەشە وادەکات وڵاتانی زل هێز دروست دەبن، ئەوان بەوە بەتوانا دەبن کە زیرەکانە لەگەڵ رەوتەکە دەڕۆن و خۆیان و تاکەکانیان بە هزری پێشکەوتن و یاسا پارێزی و مرۆڤدۆستی دەبەنە پێش.\nئەم کۆمەڵگە پێشکەوتوو ( زلهێزانە) چاویان لەسەر ئەو کۆمەڵگە لاوازانەیە کە لە ئەنجامی نەبوونی هۆشیاریی تاکەکانیان، خاوەنی ئیدارەدانێکی سەرکەوتووی کۆمەڵگەکەیان نین، بۆیە لەم رێگەوە هەڵیان دەخەڵەتێنن و دەست بەسەر سەروەت و سامانەکانیاندا دەگرن، یان لانی کەم هەڵیان دەخەڵەتێنن و بەرامبەر سامانێکی زۆر بەشدار دەبن لە ئاوەدان کردنەوەی وڵاتەکەیان.\nدەرەبەگ پێی خۆش نەبوو جووتیار خوێندەوار بێت\nجاران دەرەبەگەکان پێیان باش نەبوو منداڵانی جووتیارەکان و ژێر دەستەکانی خۆیان خوێندەوار بن، ئەوان نەیاندەویست هۆشیار بن و لە ئەنجامدا بەرووی چەوسانەوەکانیاندا بوەستنەوە، هەرچی سەرمایەداریی ئەمرۆشە نایەوێت جگە لەو نوخبەیەی کە خۆی دەیەوێت تاکەکانی دیکەی کۆمەڵگە هۆشیار بن زیاتر لە پێویست یان کەمتر، ئەوان پێیان باش نییە کەسێک لەناو بەرەیەکی رزگاریخوازی شۆڕشگێڕیدا کار بکات، ببێتە خاوەنی دەسەڵات و سەروەت نەبادا ئەو سەروەتە بەکار بهێنێت بۆ وەستانەوە لە دژیان.\nحزبە سوشیال دیموکراتەکان بە پێچەوانەوە کار لەسەر هۆشیارکردنی تاک دەکەن چونکە ئەوان ئامانجیان خزمەتی مرۆڤایەتی و بەرەو پێش بردنییەتی.\nکەوابوو لەهەموو ئەم حاڵەتانەدا هۆشیار بوونی تاک باشترین رێگرییە لە چەوسانەوە و ماف خواردنی تاکەکانی کۆمەڵگە، هۆشیاری باشترین چەکی روبەڕووبوونەوەی ستەم و نادادییە، باشترین رێگەی گەیشتنە بە بنیادنانی کۆمەڵگەیەکی مەدەنی شارستانی و قەڵای مرۆڤدۆستییە.


پەنێلی “بووکەکانیلە” | ئەنجومەنی سەوزی چیا\nدوانیوەڕۆی ڕۆژی چوارشەمە، دووی ڕێبەندان بە ئامادەبوونی ئەندامانی ئەنجومەن و بە ئامانجی ناسینی زیاتری ئەم دوو زیستە پڕ بایەخە، دانیشتنێکی زانستی لە دەفتەری ئەنجومەنی سەوزی چیا بەڕێوەچوو.\nلە بەشی یەکەم بەڕێز ئارمان کەمانگەر له دەرچووانی زانکۆ و پسپۆڕی ئەم بەشە هەندێ بابەتی لەمەڕ پەیوەندی بە بارودۆخی بووکەکانیلە و جۆرە بوونەوەرەکانی دیکەی لە جوگرافیای ئێراندا پێشکەش کرد. هەروەها بە باسکردنی کێشە گشتییەکان لە پەیوەندیی لەگەڵ ژیانی بووکەکانیلەکان وەکوو پیس‌بوون، کاولکاری شوێنە ژینی بوونەوەران، گۆڕانکارییەکانی کەشناسی و هتدد یان باس کرد که بە دەربڕینی بۆچوون لە لایەن ئامادەبوانەوە بەشی یەکەم کۆتایی هات.\nلە بەشی دووهەم بەڕێز باربۆد سەفایی لە ناوەندی خشۆک‌ناسانی پارس، وێڕای ڕاڤەی واتای جیهانی لە پەیوەندیی لەگەڵ پاراستنی ئەو جۆرانەی کە مەترسیی لە ناوچوونیان لەسەرە، ئاکامی تەجروبەکانی خۆی لەمەڕ بەڕێوەبەریی شوێنەژینی بووکەکانیلەکان” خستە بەرباس. لە ئاکامدا کێشە تایبەتەکانی بووکەکانیلە خرایە بەرباس کە لە گرینگ‌ترینی ئەمانە لە ناوچەکەدا دەتوانین بە بابەتی گۆڕان و قەڵاچۆکردنی شوێنە‌ژینە سروشتییەکان لە ڕێگای گواستنەوەی سەرچاوەکانی ئاویی ئاماژە کەین کە بەردەوامیی ئەم جۆرە بوونەوەرەی بەرەو ڕووی مەترسییەکی جیددی کردوەتەوە.\nجێی ئاماژەیە کە بووکەکانیلە لە جۆرەکانی ئەندمیکی ناوچە دێتە ئەژمار. بەو واتایەی کە لە سەرانسەری جیهاندا تەنیا لەم ناوچەیەدا دەست دەکەوێت. هەروەها بەو هۆکارانەی کە ناوبرا لە مەترسیی لەناوچووندایە کە ئەم هیوایە هەیە کە بە ئەنجامدانی کارە عەمەڵییەکان لەمەڕ پاراستنی شوێنەژینەکانی ئەم جۆرە بەنرخە، مەترسییەکانی سەر ڕێگای کەم بێتەوە.\nفایلی دەنگی پەنێلی “بووکەکانیلە”\nئازاد کردنی هەڵۆیەک لە دەستی ڕاوچیەک و گەڕانەوەی بۆ داوێنی چیاکان لە لایەن چەند ژینگەپارێزێکی مەریوانی\nسووتانی دارستان – کۆساڵان


کۆمیته‌ی ئه‌ڵمانیا به‌بۆنه‌ی ده‌ستپێکردنی بانگه‌شه‌ی هه‌ڵبژاردنه‌کانه‌وه\nئه‌م لیسته لیستی فره‌یی و خوێندنه‌وه‌ی یه‌کترو پێکهاته‌و بیروبۆچونه‌کانه‌و هه‌موومان به ئومێدێکی گه‌وره‌وه ده‌ڕوانینه ئه‌و لیسته، به‌تایبه‌تی له پرۆسه‌ی هه‌ڵبژاردنێکدا که چاره‌نوسسازه، چونکه تائێستا بوونمان له ژێر مه‌ترسی دوباره‌بوونه‌وه‌ی جینۆسایدو پاوانخوازی عه‌قڵی شمولیدایه.. نه‌یارانی ئازادی و دیموکراسی چاویان به ئازادی و پێشکه‌وتنه‌کان و هه‌نگاوه‌کانی بنیاتنان و دیموکراسی کوردستان هه‌ڵنایه‌ت.. هه‌ربۆیه خوێندنه‌وه‌ی ئه‌و راستیانه‌و له‌به‌رچاوگرتنی به‌رژه‌وه‌نديیه باڵاکانی نه‌ته‌وه‌که‌مان داوامان لێده‌کات هه‌ستیارانه له‌و پرۆسه‌یه‌دا هه‌ڵسوکه‌وت بکه‌ین و رێز له بنه‌ماکانی دیموکراسی بگرین و تاکی گه‌له‌که‌ی خۆمان مافه‌کانیان به‌کاربێنن که پێشتر به‌درێژایی حکومه‌ته یه‌ک له‌دوای یه‌که‌کانی عيراق مافه‌کانی نه‌ک هه‌ر به‌ته‌نیا وه‌ک تاک به‌ڵکو هه‌موو گه‌له‌که‌مان پشتگوێ خرابوو ده‌توانین بڵیین میللـه‌تێک به‌گشتی سه‌رکوت ده‌کراو په‌راوێزخرابوو.. له‌وه‌ش زیاتر ده‌رگاوپه‌نجه‌ره‌ی ئازادی و مافه‌کانی لێ داخرابوو.. ئێستا له‌م ئازادیيه‌دا پانتاییه‌ک بۆ هه‌موان هه‌یه که پێشتریش له کوردستان ئه‌و پانتاییه بۆ هه‌موان فه‌راهه‌م کرابوو.. له‌گه‌ڵ ئه‌وه‌شدا که هه‌ندێک جار به خراپ به‌کار ده‌هێنرا به‌ڵام هه‌م لیستی هاوپه‌یمانی کوردستان هه‌م ده‌سه‌ڵات و حکومه‌ت به چاپۆشی کردن له چه‌ندین پیلان و ختوکه‌دان بۆ ته‌قینه‌وه‌ی قه‌یرانێکی ده‌ستکرد به قازانجی تایبه‌تی و ده‌سه‌ڵاتێکی ره‌هاو تۆڵه‌کردنه‌وه‌و رق و کینه به مه‌سئولیه‌ته‌وه مامه‌ڵه‌یان له‌گه‌ڵ ره‌وشه‌که‌و پێشهاته‌کاندا ده‌کردو له ئێستاشدا هه‌مان نه‌فه‌سمان پێویسته..\nکوردستانیانی خۆشه‌ویست.. هه‌ڵبژاردنی ئه‌مجاره‌و به‌شداریکردن وده‌نگدان به لیستی کوردستانی سه‌نگه‌رو پێگه‌ی کورد له‌به‌غدا به‌هێزده‌کات وقه‌ڵغانی پاراستنی ده‌سکه‌وته‌کانه..سه‌ره‌نجام میلله‌ته‌که‌مان له‌سایه‌ی به‌رگری ده‌ستووریدا مافه‌کانی جێگیر ده‌کات..\n*هه‌ڵبژاردنی ئه‌مجاره جیاوازی زۆری هه‌یه..که‌سانێک ده‌یانه‌وێ تیایدا مه‌رکه‌زیه‌تی بۆ بگه‌ڕێننه‌وه..واته ده‌سه‌ڵاتی شمولی دیکتاتۆری بێننه‌وه سه‌رکار که یه‌که‌م ئامانج تیایدا پێکانی گه‌له‌که‌مانه به قه‌ناسی زوڵم و زۆر..\n*به‌عسیه‌کان ده‌یانه‌وێ بێنه پێشه‌وه‌و قورسایی خۆیان ده‌خه‌نه گه‌ڕ بۆ ده‌سه‌ڵاتی ڕه‌های پاوانخوازی و خوێن ڕشتن.\n*پرسی فیدرالی و ده‌سه‌ڵاتی هه‌رێمایه‌تی که مه‌به‌ست تیایدا ئه‌زموونی کوردستانه پێیان قوت ناچێت.\n*پرسی ماده‌ی 140 و ناوچه کێشه له‌سه‌ره‌کان و پێشمه‌رگه‌و بودجه.. به‌شێکی تری قه‌یرانه‌کانه.. بۆیه ده‌بێ ماڵی خۆمان به‌هێزبکه‌ین و سه‌نگه‌ری دیموکراسی به هێمنی و به‌شێوه‌یه‌کی شارستانی به‌هێزو تۆکمه بکه‌ین.. و هه‌موو هه‌وڵێکمان بۆ سه‌رخستنی ئه‌و پرۆسه‌یه بخه‌ینه‌گه‌ڕو رووی گه‌ش و دیموکراتخوازانه‌ی گه‌له‌که‌مان ده‌رخه‌ین و روبکه‌ینه سندوقه‌کانی ده‌نگدان و ده‌نگ بۆ لیستی هیواو ئاواته‌کانی کوردو داکۆکی بده‌ین له به‌رنامه‌ی لیستی کوردستانی که لیستی ئاوه‌دانی و بنیاتنان و به‌رگری و سه‌نگه‌ری داکۆکیکردنه له‌مافه دیموکراسی و نه‌ته‌وه‌ییه‌کانمان.. هه‌ر به‌م بۆنه‌یه‌وه داوا له سه‌رجه‌م کوردستانیان، رێکخستنه‌کان پێشمه‌رگه دێرینه‌کان، ژنان رێکخراوه دیموکراسیه‌کان، که‌سوکاری سه‌ربه‌رزی شه‌هیدان و کوردستانیان به‌گشتی ده‌که‌ین به‌شداری گه‌رموگوڕ بکه‌ن و له رۆژانی 5 و 6 و 7/3 دا رووبکه‌نه سندوقه‌کانی ده‌نگدان و ده‌نگ بۆ لیستی کوردستانی ژماره 372 بده‌ن.\nده‌نگدان به لیستی 372 ده‌نگدانه بۆ ئاینده‌یه‌کی گه‌ش، ده‌نگدانه به سه‌نگه‌ری به‌رگری له کوردو کوردستان\nده‌نگدانه له‌سه‌ر یه‌کلاییکردنه‌وه‌ی کێشه‌ی ناوچه‌دابڕاوه‌کان و جێبه‌جێکردنی ماده‌ی 140 ی ده‌ستوور.\nده‌نگدانه به هیواو ئاوات و هێنانه‌دی خه‌ونه‌کانی نه‌ته‌وه‌که‌مان، ده‌نگدانه به‌دیموکراسی قه‌ڵغانی پاراستنی مافه‌کانمان.\nده‌نگدانه به پێگه‌و ده‌سه‌ڵاتی کورد له به‌غدا\nکۆمیته‌ی رێکخستنی ئه‌ڵمانیای\nیه‌کێتيی نیشتمانيی کوردستان


سووریا پشتگریی ئەمریکا لە کڵاوسپییەکانی ئیدانە کرد - SAHAR KURDISH (Sorani)\nئادار 19, 2019 08:31 Asia/Tehran\nوەزارەتی دەرەوەی سووریا شەوی سێ شەممە لە بەیاننامەیەک دا پشتگریی ئەمریکا لە تاقمە تیرۆریستییەکانی سەقامگرتووی سووریای بە تایبەت تاقمی ناسراو بە کڵاوسپییەکان ئیدانە کرد.\nبە پێی ڕاپۆرتی ئیرنا، وەزارەتی دەرەوەی سووریا لە بەیاننامەکەی دا تیشکی خستووەتە سەر بارەبووی پێنج ملوێن دۆلاریی ئەم دواییەی واشێنگتۆن بۆ تاقمی کڵاوسپییەکان و جەختی کردووە کە: بارەبووی دراڤیی ئەمریکا لە تاقمی کڵاوسپییەکان وەک قۆڵی جێبەجێکاری ئەرکی تایبەتیی تاقمە تیرۆریستیەکانی بەرەی نوسرەو داعش ، پەلەقاژەیەکی ھیوابڕاوانەو دەربڕی بەردەوامیی پشتیوانیی ئەمریکا لە تیرۆریزمە بۆ ڕاپەڕاندنی سیناریۆکانی لە سووریا.\nوەزارەتی دەرەوەی سووریا پشتگرییەکانی ئەمریکا لە تاقمە تیرۆریستییەکانی پێشێلکردنی ئاشکرای جاڕنامەی نەتەوە یەکگرتووەکان و بڕیارنامەکانی ئەنجومەنی ئاسایشتی ڕێکخراوەی نەتەوەکان زانی و پێی داگرت: ئەم ھەنگاوەی واشێنگتۆن قەت سووریا لە خەباتی دژی تیرۆریزم پاشگەز ناکاتەوە.\nتاقمی ناسراو بە کڵاو سپییەکان لە مارسی ٢٠١٣ بە بارەبووی دراڤیی ئەمریکاو بریتانیا لە تورکیادا پێکھات، دەڤەری چالاکییەکانی ئەم تاقمە لە ناوچەکانی ژێر کۆنترۆڵی تاقمە تیرۆریستییەکان لە سووریادایە.


بۆچوونێك لەسەر مێژووچەی 8 مارچ….هەژێن – Denegkan\nبۆچوونێك لەسەر مێژووچەی 8 مارچ….هەژێن\n– لەوانەیە بەڕێزانێك بپرسن، 8ی مارچ تێپەڕی، تۆ لە کوێ بووی، وا تازە داچڵەکاوی؟\n– ئەوەی پیرۆز ڕاگیرا، مرد؛ بە واتایەکی تر ئەوەی پیرۆزکرا، ئەلف و بێیەکی ناچێتەسەر!\n– 8ی مارچ چییە؛ جەژن، ڕۆژی ژن، یا شتێکی تر؟\nئەو چەند سەردێرە، بەشێکی ئەو سەرنج و تێڕوانینانەن کە لە ڕامان لە مێژووچەی 8ی مارچ دا لامان گه‌ڵاڵه ده‌بن.\nپێش دوو ڕۆژ لەمەوبەر زەنگم بۆ هاوەڵێکم لێدا، تەنەنیا بۆ هەوڵپرسینی! بەدەنگێکی گڕ و نزمەوە وەڵامی دامەوە، زانیم لەناو پێخەفە و خەوم زڕاندووە، یەکسەر داوای لێبوردنم لێ کرد و وتم ئەوە چییە خۆ نەخۆش نیت، وا بەو پاشنیوەڕۆیە هێشتا بە ئاگانەهاتووی؟ لەوەڵامدا وتی" مەگەر نازانی، دوێنێ شەو مەراسیمی 8ی مارچ بوو، زۆر خۆشبوو، زۆرمان خواردەوە و زۆریش هەڵپەڕین و سەمامان کرد!"، بەخێرایی خۆم لە تێلەفۆنەکە کێشایەوە و داوای لێبوردنم لێکرد، وتم ببورە نەمزانی لە ئاهەنگ و شایی بووی!\nئەم چەند دێڕەم بۆیە لێرەدا نووسییەوە، تاوەکو سەرنجی خوێنەران بۆ مێژووچەی 8ی مارچ ڕاکێشم. ئەوەی من مەبەستمە لە نووسینی ئەم بابەتەدا دیسانەوە نووسینەوەی ئەو مێژووچەیە نییە، بەڵکو قسەکردنە لەسەر ئەو مێژووچەیە، کە لەپاش بەبۆنەکردنی ئەو ڕۆژەدا لەسەر دەستی چەپەکان لە ناوڕۆکە خەباتکارانەکەی خاڵیکراوەتەوە، ئەمەش بە مەبەستی سیاسی و یەکانگیردنی لەگەڵ داخوازییەکانی سیستەمەکە.\nمێژووچەی ئەم ڕۆژە لە مانگرتنی ژنانی ڕستنوچنینی نیۆیۆرك لە ئامریکا لە ساڵی 1857 دا دەستپێدەکات، لەو ڕۆژەدا ژنان بۆ بەدەستهێنانی کرێیکار و ماوەی کاری یەکسان بۆ ژن و پیاو مان دەگرن و لەوەڵامدا لەلایەن دەسەڵاتەوە تەقەیان لێدەکرێ و لێیان دەکوژرێ و لێیان بریندار دەبێ و لێیان زیندانی دەکرێت!\nئێمە ناتوانین ئەم ڕۆژە بە سەرەتای مێژووی خەباتی ژنان بۆ یەکسانی کۆمەلایەتی و مافی له‌گەڵ پیاوان لە مێژوودا دابنێین، بەڵکو دەکرێت بە خاڵی پەرەسەندنی دابنێین. هەروها لە 23*ی فێبریوەری 1917دا کە بە ڕۆژمێری ڕوسی دەکاتە 8ی مارچ، ژنانی کارگەری ڕوسیە لە گەرانەوە بۆ سەرکار سەرپێچی دەکەن و بە مارشێکی گەورە بەرەو شارەوانی پترۆگراد بەڕێدەکەون. لە 26ی فێبریوەری دا واتە سێ ڕۆژ دواتر، میری سەربازەکانی دەنێرێت تاوەکو مانگرتنەکە تێكبشکێنن، لە ئەنجامدا پەنجا ژنەکارگەر دەکوژرێن و سەدانیش بریندار دەبن. بەلام لە ڕۆژی 27ی فێبریوەری دا سەربازەکان لە فەرمانەکەی میری سەرپێچی دەکەن و بە راپەڕیوانەوە پەیوەستن دەبن، بەمجۆرە ژنان چەخماخەی شۆڕشی ئۆکتۆبەر لیده‌ده‌ن.\nئەمانە دوو ڕۆژن لە مێژووچەی 8ی مارچ و گەر ئاوڕێك لە چوارلای خۆمان بدەینەوە ئەوا لەنێوان 8ی مارسی پار و ئەمساڵیدا تەنیا لە کوردستاندا چەندین قەسابخانە بۆ ژنان سازکراوە و تازه‌ترینیشیان بڕینی پرچی کۆمه‌ڵه کچه خوێندکارێکه چه‌ند ڕۆژ له‌وه‌وبه‌ر له خورماڵ!\nکاتێك کە وەڵامی هاوەڵە چەپەکەم لەگەڵ ئەم مێژووچەدا دەخەمە تای تەرازوو، ئەوا مرۆڤ شەرم لەخۆی دەکات کە لەسەردەمێکی وادا بژیت کە مرۆڤەکان لە ڕۆژی کوشتوبڕی خۆیاندا شایی و ئاهەندەگێڕن! ئایا ئەمە ڕێکەوتە، نەزانییە یا دەسەڵاتداران و دەسەلاتخوازەکان بەمەبەستەوە کار بۆ ئەمە دەکەن؟\n8ی مارچ جەژنە؟ جەژنی کامە سەرکەوتن، کامە دەستکەوت؟ ئەی پێرۆزبایی بەبۆنەی چییەوە؟ ئەی کێ ئەمەی کرد بە جەژن؟\n8ی مارس ڕۆژی ژن یا ڕۆژی جیهانی ژنە؟ کاتێك کە گوێمان لەم دەستەواژەیە دەبێت، یەکسەرە بیرمان بۆ 364 ڕۆژی پیاو لە ساڵێکدا دەچێت! ئایا بەراستی پیاوان ئازادن و نەك 364 ڕۆژ بەڵکو یەك ڕۆژیانیان هەیە؟\nئەمە ئەو پرسیارانەن، کە وەك ئەلف و بێ، پێوسیتە لەبەردەم هەر ئازادیخواز و یەکسانیخواز و شۆڕشگێڕێکدا قوتبنەوە!\nمەبەستی من ڕەتکردنەوەی ڕۆژی هەشتی مارس نییە، بەلکو دژایەتیکردنی ئەو هەوڵەیە، کە دەیەوێت لە مەرگی خۆماندا هەڵمانپەڕێنێ و سەرچۆپی گەمژەیی خۆمان بگرین!\nدەکرێت کەسە یەکسانیخواز و سۆشیالیستخواز و ئازادیخوازەکان لەو ڕۆژەدا هەر لەو یانانەدا کە سەما بۆ کۆیلەتی خۆیان دەکەن، سیمنار و کۆرو کۆمەڵ و قسەوباس لەسەر کارکردی خۆیان لەماوەی نێوان 8ی مارچی پار و ئەمسای خۆیان بکەن و نەخشە بۆ ساڵێکی تری پڕ خەبات و پەیگیرانە داڕێژن، نەك 8ی مارچ بکەن بە قرتێلەیەك و بیدەن لە بەرۆکی پارت و گروپە دەسەلاتخوازەکەیان!\nدەکرێ و دتوانین لە بری چەپکەگوڵ و وشەی پیرۆزبایی لە ئیمەیل و نامەکانماندا قسە و باس بگۆڕینەوە و بۆچوونی نوێ و سەرنجی کارا پێشکەشکەین.\nئەمە بەرەنجامی کارکردی چەوتی ژنانێکە کە لە ڕوانگەی دەسەڵاتخوازییەوە، ویستویانە و دەیانەوێت ژنان وەك پاڵپشتی بەدەسەلاتگەیشتنی پارتەکانیان بەکاربەرن و هەر هوشیاربوونەوە و سەرنجێکی ڕەخنەگرانە لەمێژوو لەبەرژەوەندی ڕامیارییە چەپەڵەکانیان نییە و لەبەرامبەردا ژنان و پیاوانی یەکسانیخواز و ئازادیخواز دەکێشنە پای شاییگێڕان بە بۆنەی کۆیلەبونیانەوە.\nبەبڕوای من ئەرکی ئەوڕۆکە و دەستبەجێی ژنان و پیاوانی یەکسانیخواز هەر لەم ڕۆژەوە تا یادی 8ی مارچی داهاتوو، کاردنە بۆ چۆڵکردنی شایی و ئاهەنگی پارت و گروپە رامکارەکان له ساڵیادی 8ی مارچ دا. چۆڵکردنی ڕێکخراوە بەناو ژنەکانی پاشکۆی دەسەڵاتە. کارکردنە بۆ هوشیارکردنەوە و لەبارکردنی زەمینەکانی خەباتی یەکسانیخوازانە لە شوێنی کار و ژیاندا و گرێدانەوەی ئەم خەباتە بە خەباتەی سەرتاسەری کۆمەڵگە و ڕزگارکردنی لەو چوارچێوە ژێندەرییەی کە بەمەبەستەوە بە بالایدا بڕاوە.\nهه‌ر به‌و پێیەی کە ئازادی ژنان، ئازادی کۆمەڵگەیە، کەواتە ژنانیش بە بێ ئازادبوونی کۆمەڵگە ناتوانن ئازاد بن. کاتێك کە ژن دایکە، خوشکە، هاوسەرە، درواسێیە، کارگەرە، مامۆستایە، بێکارە، … هیتر، چۆن ژن یەكلایەنە ئازادی دەبێت. بە پێچەوانەی ئەو بۆچوونە باوەی کە پێیوایە ئەرکی پیاوانە ژنان هوشیاربکەنەوە، بەلکو ئەوە ئەرکی ژنانە کە پێویستە پیاوان هوشیار بکەنەوە! تاوەکو ژنان لە کۆمەڵگەدا کۆیلە و دەستی دووبن، ئەوا بوونی پیاواێکی ئازاد لە کۆمەڵگەدا دەچێتە خانەی خەونەوە!\nئیتر کاتی ئەوە هاتووە کە چیتر گوێ لە وڕێنەی ڕامیارەکان و پارت و گروپە دەسەلاتخوازەکان نەگرین و لەبری ئەوەی کلیلەکە بدەینە دەست ئەوان، ئەوا پێویستە لە هەوڵی گۆڕینی قوفڵەکەدا بین!**\n* 8ی مارچ بەپێی ڕۆژمێری ڕۆژئاوایی لە ڕۆژمێری ڕوسیدا دەکاتە 23ی بێبریوەری، واتە 13 ڕۆژ لەدواوەیە.\n** ئەو دەستەواژەیە لە وتەیەکی (کرۆپۆتکین)ەوەوەرگیراوە.\nPrevious دان براون … له رۆمانی کۆدی داڤنشی ده‌دوێ\nNext ئه‌و به‌ڕێزانه ( وه‌ستا ) ن يان ( مامۆستا ) ن.؟


سه‌ر شووشتنی ساوای خزه له‌وانه‌یه که‌مێک گرانبێت، هه‌رچه‌نده ساوایه‌که‌شت له‌وانه‌یه زۆر حه‌زی لێنه‌کات. به‌ڵام پێویسته هێمن بیت، پاش چه‌ند جارێک له شووشتن هه‌ردووکتان هه‌ست به مرتاحی ده‌که‌ن له کاتی سه‌ر شووشتن. لێره قۆناغ به قۆناغ بنچینه‌کانی سه‌ر شووشتنی ساوا ده‌خرێته ڕوو.\nساوایه‌که‌م چه‌ند پێویستی به سه‌ر شووشته‌نه؟\nپێویست ناکات هه‌موو ڕۆژێک سه‌ری ساوایه‌کت بشۆیت، له ڕاستی دا سه‌ر شووشتنی ساوایه‌که‌ت چه‌ند جارێک له هه‌فته‌یه‌ک وا ده‌کات پێستی وشک بێت. زوو خاوێن کرنه‌وه‌ی ساوا دوای خۆ پیس کردن یاخود زوو گۆڕینی حفاضة زۆر گرنه‌گه به‌مه‌ش تۆ ئه‌و جێگایانه خاوێن ده‌که‌یه‌وه که پێویستیان به خاوێن کردنه‌وه هه‌یه. بێجگه له شوێنی حفاضة، ده‌م و چاو و ملیش گرنگن بۆ پاک ڕاگرتن و خاوێن کردن.\nگه‌رماوی ئیسفه‌نجی پێویسته بۆ منداڵی له گه‌رماوی ئیسفه‌نجی ئه‌مانه‌ی خواره‌وه پێویسته؛\nشوێنێکی گه‌رم، جا ژووری سه‌رشووشتن بێت یاخود شوێنی تر، مێزێک یاخو جێگای نووستن دابنێ یاخود به‌تانیه له‌سه‌ر زه‌وی ده‌تواندرێت به‌کاربهێندرێت بۆ دانانی ساوایه‌که له‌سه‌ری، به‌ڵام ده‌بێت شوێنه‌که باش گه‌رم بێت.\nبه‌تانیه‌کی نه‌رم یاخود خاولیه‌ک نه‌رم داده‌ندرێت بۆ ئه‌وه‌ی ساوایه‌که‌ی له‌سه‌ر دابندرێت.\nقاپێکی پلاستیکی بۆ هه‌ڵگرتنی ئاو له ناویدا؛ هه‌ندێکی ئاوی گه‌رم له ناو قاپێکی پلاستیکی دابنێ، بۆ زانینی ساردی و گه‌رمی ئاوه‌که به ده‌ستی خۆت تاقیبکه‌ره‌وه.\nچه‌ند پێویستیه‌ک پێش ئه‌وه‌ی ده‌ست به سه‌رشووشتن بکه‌ی؛ پارچه په‌ڕۆکێک بۆ شوشتن، خاولیه‌ک، تۆپێک په‌مۆ، که‌مێکی شامپۆی ساوا، سابوونی ساوا، ووشکه‌ره‌وه، حفاضةیه‌کی خاوێن، جل و به‌رگ.\n- چۆنیه‌تی کردنی گه‌رماوی ئیسفه‌نجی؛\nجل و به‌رگ له‌به‌ر ساوایه‌کت بکه‌وه، له‌ناو خاولیه‌ک لوولی بده. کاتێک ئاماده بووی بۆ شووشتن، ساوایه‌که‌ت له‌سه‌ر پشت دابنێ له‌سه‌ر ئه‌و جێگایه‌یی کا ئامادده کردیه. ئه‌و پارچه په‌ڕۆکه‌ی که بۆ شووشتن ئاماده‌ت کردیه ته‌ڕی بکه و بیکوشه، پاشان ده‌م و چاوی ساوایه‌که‌ت پێی ته‌ڕ بکه. پێویست ناکات سابوون به‌کار بهێنی. به په‌مۆ پێلووه‌کانی ساواکیه‌که‌ت خاوێن بکه‌وه.\nئاوی ساده به‌سه بۆ سه‌ر شووشتنی ساوا، به‌ڵام ئه‌گه‌ر ساوایه‌که‌ت بۆنی ناخۆش بووو یاخود پیس بوو، ئه‌وا سابونی ساوا به‌کاربهێنه. گرنگیه‌کی باش بده به بن هه‌نگڵ و قۆڵه‌کان و پشتی گوێیه‌کان و ده‌وروبه‌ری مل وه هه‌روه‌ها جێگای حفاضة. هه‌روه‌ها نێوان په‌نجه‌کانی ده‌وست و پێ باش بشۆ. بۆ ئه‌وه‌ی ساوایه‌که‌ت گه‌رم بپاڕێزی، ته‌نها ئه‌و شوێنه به‌ده‌ربێخه که ده‌ته‌وێت بیشۆی.\nئایه پێویست ده‌کات قژی ساوا بشۆردرێت؟\nبه‌ڵی، ئه‌گه‌ر پیس دیار بوو. مل و سه‌ری ساوایه‌که‌ت باش بگره، پاشان دڵۆپێک له شامپۆی ساوا بخه‌ره سه‌ر قژی ساوایه‌که‌ت، به‌هۆی ئه‌و په‌ڕۆکه‌ی که بۆ شووشتن ئاماده‌ت کردبوو بڵاوی بکه‌وه و بیشۆ.\nچ جۆره حه‌وزێک باشه بۆ ساوا؟\nکاتێک ساوایه‌که‌ت ورده ورده گه‌وره‌ده‌بێت، ده‌ده‌چێت له گه‌رماوی ئیسفه‌نجی. ئا لێره‌دا چه‌ند ڕێگایه‌کی تر ده‌بێت بۆ شووشتن. له وڵاتی ئێمه‌دا زۆربه‌ی دایکان ته‌شتێکی پلاستیکی به‌کار دێنن، به‌ڵام له وڵاتانی پێشکه‌وتوو جۆره حه‌وزێکی پلاستیکی هه‌یه که تایبه‌ت دروست کراوه بۆ سه‌رشووشتنی ساوا له ناویدا، هه‌روه‌ها له وڵاتانی پێشکه‌وتوو هه‌نێک له دایکان حه‌وزی باڵۆنی پڕ له هه‌وا به‌کاردێنن.\nسه‌لامه‌تی زۆر گرنگه نه‌ک زۆری حه‌وز، پێش ئه‌وه‌ی ده‌ست به سه‌رشووشتن بکه‌ی پێویستیه‌کانی سه‌رشووشتن ئاماده بکه. به‌رده‌وام ده‌ستێکت له‌سه‌ر ساوایه‌که‌ت بێت، هه‌رگیز بێئاگا نه‌بیت له ساوایه‌کت.\nچه‌ند ئاو پێویسته بخرێته ناو حه‌وزی سه‌رشووشتن؟\nته‌نها چه‌ند سانتیمه‌ترێک له ئاوی گه‌رم.\nپله‌ی گه‌رمی ئاوه‌که چه‌ند بێت؟\nئاوی گه‌رم پێویسته. بۆ ئه‌وه‌ی نه‌هێلین ساوایه‌که تووشی هه‌ڵقڵێشانی پێستی بێت. ئا لێره‌دا پێویست گه‌رمی پێوێک بخرێته ناو ئاوه‌که، نابێت ئاوکه پله‌ی گه‌رمی له 48 زیاتر بێت. به‌به‌رده‌وام چاودێری پله‌ی گه‌رمی ئاوه‌که بکه به ده‌ستی خۆت پێش ئه‌وه‌ی به‌کاری بهێنی بۆ شووشتنی ساوایه‌که‌ت. هه‌روه‌ها ئه‌و شوێنه‌ش که ساوایه‌کتی تێدا ده‌شۆی پێویسته تاڕاده‌یه‌ک گه‌رم بێت\nباشتری ڕێگه چۆنه بۆ گرتنی ساوا له ناو حه‌وز یاخود ته‌شتی شووشتن؟\nسه‌ر و پشتی ساوایه‌که‌ت بگره به مه‌چه‌ک و ده‌ست (ژماره 1). کاتێک پێشه‌وه‌ی ساوایه‌کت خاوێن کرده‌وه، ساوایه‌که‌ت به‌روه پێشه‌وه بچه‌مێنه‌وه بۆ خاوێن کردنه‌وه‌ی به‌شی پشته‌وه‌شی (ژماره 2). بۆ شووشتنی قژ (ژماره 3).\nئایا پاش سه‌ر شووشتن، چه‌ورکردنی ساوا باشه؟\nنه‌خێر، زۆربه‌ی ساوایه‌کان پێویستیان به چه‌ور کردن نیه. له ڕاستیدا ڕۆن یاخود مه‌لحه‌م له‌وانه‌ی ببێته هۆی هه‌ڵقرێشانی پێست، چونکه ئه‌م چه‌وریه ده‌بێته هۆی گرتنی ڕێژه‌نه ئاره‌قه‌یه بچوکه‌کان.\nئایا به‌یانیای یاخود ئێواره‌ن باشتره بۆ شووشتنی ساوا؟!\nئه‌مه ده‌وه‌ستێته سه‌ر تۆ، چ کاتێک بوارت هه‌یه بۆ ئه‌وه‌ی به خێرا ئیشه‌که نه‌که‌ی و له‌سه‌رخۆ بیکه‌ی، بۆ ئه‌وه‌ی هیچ تووشی پچڕان نه‌بیت له کاتی شووشتن.


شەرحی مەم و زینی مامۆستا قانع خورشید و دونیایەک باسی پڕبایەخ\nئەدەب 2020-11-21 کۆمێنت 765 جار بینراوە\nنازانم باسی چی بکەم و کام باسەی بکەمە خاڵی دەستپێک. زنجیرە وانەی شەرحی مەم و زین، زنجیرەیەکە تیایدا مامۆستا قانع خورشید لەنێوان حوزەیراینی ٢٠١٠ بۆ ئەیلوولی ٢٠١٢دا هەستاوە بە شیکردنەوەی مەم و زینی ئەحمەدی خانی و ئێستا تەواوی زنجیرە وانەکە لە یوتیوبەکەی خۆیەوە دانراوە. لێرەدا نە دەمهەوێت و نە لەو ئاستەیشدام دەم لە باسی شاکارەکەی خانییەوە بنێم، کە ئەگەر لە پلەی ڕۆمیۆ و جولیێتی شێکسپیردا نەبێت، ئەوە بەدڵنیایەوە لە پلەیەکی بەرزتر لەودایە. ئەوەی من مەبەستمە لێرە، تەنیا ڕاوەستانێکە لەسەر وانەکانی مامۆستا قانع.\nوا بۆ نۆ مانگە من چوومەتە کۆتاییەکانی سەدەی حەڤدە بۆ لای خانی و لەوێیشەوە لەگەڵ دێڕەکانی ئەحمەدی خانی و شەرحەکەی قانع خورشیددا سەفەرم کردووە بۆ میرنشینی بۆتان و لە دوورەوە شاهیدی ئەوین و شەیدایی مەم و زینم. لەو بەینانەیش تاوناتاوێ دەگەڕێمەوە بۆ سموود و لە مەجلیسەکەی مامۆستا قانع و قوتابییەکانی، دادەنیشم؛ ئیدی مامۆستا چەرخی دەوری مێژوو دەکات هەر لە سەردەمی ڕەسوولی ئەکرەم و هاوەڵانی ئەوەڵیەوە تا سەردەمەکەی خۆی.\nهەر وەک خانی خۆی ئێژێت:\n«شەرحا غەمێ دل بکەم فەسانە\nزینێ و مەمێ بکەم بەهانە»١\nلە مەجلیسەکەی مامۆستا قانعیشدا داستانی ئەوینی مەم و زین تەنیا بەهانەیەکە بۆ تاوتوێکردنی دونیایەک باسی دی. جاری وا هەبوو هەستم دەکرد لە سووچی خانەقایەک دانیشتووم و گوێم بۆ ڕازونیازی عارفێکی ئەهلی دڵ شل کردووە و لەگەڵ باسەکانیدا خەڵوەی نێو جەلوەم دەکرد، جارجارەیش هەستم دەکرد لە کۆڕی شارەزایەکی ئەدەبیدام و بە ئەدەبیاتی کوردی و فارسی و عەرەبیدا ڕێ تەی دەکەم، تاوناتاوێکیش سەرم بە حوجرەی مامۆستا و بانگخوازێکی ئایینیدا دەکرد و لەگەڵ شیکردنەوە تەفسیری و عەقیدەییەکانی بۆ ساتێک تێ ڕادەمام، لەگەڵ تەمبێکردنەکانیدا دەچوومە مەجلیسی غەمخوارێکی چینی گەنجان. هەر لەو بەینانەیشدا جاری وا هەبوو لە دەنگی پێکەنینی مامۆستا و موریدەکانی هەستم دەکرد لە مەجلیسێکی دۆستانەی پڕ لە ئەوینی قوتابیگەلێکم لەگەڵ مامۆستای چەشنی برایان.\nشەرحی مەم و زینی مامۆستا قانع بەقەد خوێندنەوەی چەندین کتێب لە بوارەکانی عەقیدە، تەفسیر، ئەدەبیات، عیرفان و فەلسەفە؛ کەڵک و چێژی پێ داوم.\nهەر کە لە ئەڵقەیێلی هەشتاکانی نزیک بوومەوە، ئیدی ترس بەرۆکی گرتم، چون بە جۆرێک ئەم زنجیرە وانەیە بووبووە بەشێک لە ژیانم، بە تەوابوونی هەستم بە بزربوونی ڕۆتینێکی شیرینی ڕۆژانەم دەکرد.\nئەگەر بە دەستی من بووبا هەموو گەنجێک، بگرە هەموو خوێنەر و زانستدۆستێکم ناچار دەکرد سەرێک بە زنجیرە وانەکەی مەم و زینی قانع خورشیددا بکێشێت، چون ئەوەی لەوێ بە دەستی دەخەیت، بەئاسانی لە هیچ کوێیەکی دی چنگت ناکەوێت، ئەو زنجیرە وانەیە پوختەی چەندین کتێبی بەپێزن کە بە کورتکراوەیی دەخرێنە بەردەستی گوێگر.\nئەو ماوەیەی من لەگەڵ مەم و زینم بە ڕێ کرد، چێژ و فایدەکەی لەوە پترە، بتوانم لە توێی چەند دێڕێکدا گوزارشتی لێ بکەم، وەلێ بێئەمەکی بوو لە پای ئەو هەموو کەڵکەی پێی بەخشیم، بێ هیچێک بە سەریدا ڕەت بووبام.\nئیدی بە قەولی خانی:\n«هەر چەند کەلام شوبهی دوڕ بت\nبێ قەدر دبت دەما کو پوڕ بت»٢\nئەمەیش لینکی ئەڵقەی یەکەمی شەرحی مەم و زینی خانی\n١: فهرست سەراغاز کتاب ئەخبار و ئەشعار نەعت ئەلقاب و ئەسارە د سورەت ئعتراف و ئقرارا بعەجز و ئنکسار دگەل ئعتزارا گوفتار وی\nبەرهەمی: ئەحمەدی خانی (١٦٥٠-١٧٠٧)\nلە کتێبی: مەم و زین.\n٢: خاتەمیا کتاب و نامەئێ د سوورەتێ ختابا دگەل خامەئێ هەرچەند غەرەز خەتم کەلامە لاکن ل موتەکەللمی ئیهامە\n2020-11-21 کۆمێنت 765 جار بینراوە\nلە چاوانی ئەوەوە گەڕامەوە زەمەنی پێش ئەنفال! قانع خورشید


خواردنى گوێز بۆ خه‌وێكى ئارام هاوكاریتان ده‌كات\nتوێژینه‌وه نوێیه‌كان ئه‌وه‌یان ده‌رخستووه كه رۆژانه خواردنی پێنج دانه له گوێز یارمه‌تییه‌كى باشه بۆ باشتركردنی فه‌رمانه‌كانی جه‌سته و ئارام كردنه‌وه‌ی مێشك، ئه‌مه‌یش ده‌بێته هۆی ئه‌وه‌ی بتوانیت به‌شێوازێكی ئارام بخه‌وی.\nبه‌پێی هه‌واڵێك كه له ماڵپه‌ڕی "organicfacts" دا بڵاو كراوه‌ته‌وه و باس له سووده‌كانی خواردنی گوێز ده‌كات و ده‌ڵێت، توێژینه‌وه نوێیه‌كان ئه‌وه‌یان سه‌لماندووه كه گوێز زۆر به‌سووده بۆ جه‌سته به‌گشتی و مێشك به‌تایبه‌تی، ئه‌مه‌یش ده‌گه‌ڕێته‌وه بۆ بوونی رێژه‌یه‌كی زۆر ماده خۆراكییه‌كان و ماده ڕیشاڵییه‌كان و ڤیتامینه جۆراوجۆره‌كان به تایبه‌ت ڤیتامین "B6" له‌ناو گوێزدا كه ئه‌مه‌یش واده‌كات مێشك ئارام ببێته‌وه، بۆیه پزیشكان ده‌ڵێن شه‌وانه پێش سه‌عاتێك له خه‌وتن چوار بۆ پێنج دانه گوێز بخۆ بۆ ئه‌وه‌ی خه‌وێكی ئارامت لێ بكه‌وێت.\nپزیشكان به‌گوێره‌ی توێژینه‌وه‌كانیان چه‌ندان روونكردنه‌وه له‌سه‌ر گوێز ده‌ده‌ن و ده‌ڵێن، ئه‌گه‌ر كێشه‌ی خه‌وتنت هه‌یه رۆژانه گرینگی بده به خواردنی گوێز، چونكه گوێز هۆڕمۆنه‌كانی جه‌سته و مێشك ڕێكده‌خات و به‌شێوازێكی ته‌ندروستانه هۆڕمۆنه‌كان له جه‌سته‌وه بۆ مێشك ده‌گه‌ڕێنێته‌وه كه ئه‌مه‌یش ده‌بێته هۆی باشتركردنی باری خه‌وتن و بوونی خه‌وێكی ئارام.


2022.01.15 - 22:19\nوتەبێژی بەنزینخانەکانی سلێمانی ڕایگەیاند، ناردنی بەنزینە 690 دینارییەکەی بەغدا ڕانەگیراوە و دەشڵێت، لابردنی باج و ڕسوماتی سەر هاوردەکردنی بەنزین نزیکەی 50 دینار نرخەکە دادەبەزێنێت و گرانی بەنزین پەیوەندی بە بۆرسەی جیهانییەوە هەیە.\nبەهمەن قادر، وتەبێژی بەنزینخانەکانی سلێمانی (شەممە 15-1-2022) بە "ناس کورد"ی ڕایگەیاند، "ناردنی بەنزینە 690 دینارییەکەی بەغدا ڕانەگیراوە و تا ئەمڕۆش دابەشکراوە و وەزارەتی نەوتی عێراق بەردەوامە لە ناردنی."\nوتیشی، "هەر بڕێک بنێردرێت ئێمە وەک بەنزینخانەکان دابەشی دەکەین، بەڵام شێوازی دابەشکردنی بەسەر بەنزینخانەکان و زیادکردنی بڕەکەی پەیوەندی بە نەوت و کانزاکانی سلێمانی و وەزارەتی سامانە سروشتییەکان و وەزارەتی نەوتی عێراقەوە هەیە،."\nئەو بڕەی کە بەغدا دەینێرێت لیتری بە 690 دینار بە هاووڵاتیان دەفرۆشرێت، بەڵام بڕێکی کەمە و بەنزینی بازرگانیش کە سێ جۆری هەیە لە 750 دینارەوە دەستپێدەکات تاوەکو سەروو هەزار دینار، ئەوەش بەراورد بە ڕابردوو نرخێکی زۆرە.\nلەماوەی ڕابردوودا لیژنەی وزە و سامانە سروشتییەکان لە پەرلەمانی کوردستان و ئەنجومەنی پارێزگای سلێمانی بەمەبەستی هەرزانکردنی نرخەکەی داوای لابردنی باج و ڕسوماتەکانی سەر هاوردەکردنی بەنزینیان کرد.\nوتەبێژی بەنزینخانەکانی سلێمانی ئاماژەی بەوەکرد، "هیچ یەکێک لەو پێشنیازانە جێبەجێنەکراون و باج و ڕسوماتەکان هەروەک خۆی وەردەگیرێت."\nباسی لەوەشکرد، "ئەگەر باج و ڕسوماتەکان لاشببرێن، نرخی لیترێک بەنزین نزیکەی 50 دینار دادەبەزێت و گۆڕانکارییەکی ئەوتو دروست نابێت، چونکە گرانبوونی بەنزین پەیوەندی بە بۆرسەی جیهانییەوە هەیە و کێشەیەکی جیهانییە، ئەگەرنا پێشتریش باج و ڕسومات هەر وەردەگیرا."\nبەڤیدیۆ؛ کەسێک لەسەر قەرز هاووڵاتییەک دەکوژێت\n2022.01.29 - 22:55\n2022.01.29 - 10:42\nلێدوانێک لەبارەی نرخی مۆلیدەی ئەهلی لە سلێمانی بۆ ئەم مانگە\n2022.01.30 - 11:53\nدواین نرخی دۆلار و تمەن و لیرە لە بازاڕەکانی هەرێم\n2022.01.30 - 10:02\n2022.01.29 - 10:12\n2022.01.28 - 09:30


تەقەوی بۆ مێهر:\nهەلومەرجی ناوچە بۆ ئاسایی بوونەوەی پەیوەندییەکانی ئێران و عەرەبستان گونجاو نییە\nقایەمقامی کۆمەڵگای ڕۆحانیەتی موبارز بە ئاماژە بەوەی کە هەلومەرجی ئێستا بە چەشنێک نییە کە بکرێت لە گەڵ عەرەبستان پەیوەندییەکانمان ئاسایی بکەینەوە، وتی: ئاسایی کردنەوەی پەیوەندییەکانی ئێران و عەرەبستان دژوارە، چونکە عەرەبستان چۆتە ژێر کاریگەریی و فەرمانبەریی ئەمریکا.\nفەرمانی گرینگی رێبەری باڵا بە سەرۆک کۆمار سەبارەت بە بازاڕی سکە و دراو\nسەرچاوەگەلی ئاگادار لە نامەی گرینگی رێبەری باڵای شۆڕش بە حەسەن ڕۆحانی سەرۆک کۆمار سەبارەت بە پرسە هاوپەیوەندەکان بە بازاڕی سکە و دراو هەواڵیان دا.\nرێبەری باڵا لە دیداری سەرۆک کۆماری سریلانکا:\nوڵاتانی ئاسیایی دەبێ زیاتر پێکەوە هاوکاری بکەن\nئایەتوڵڵا خامنەیی لە دیداری سەرۆک کۆماری سریلانکا جەختیان کرد: وڵاتانی ئاسیایی دەبێ زیاتر پێکەوە هاوکاری بکەن، چونکە ئەو هاوکارایانە دەبێتە هۆی بە هێزبوونیان.\nرێبەری بە هاتنەیان بۆ کوردستان پێگەی ڕاستەقینەی کوردیان سەلماند\nفەرماندەی سوپای بەیتولموقەدەسی کوردستان وتی: رێبەری بالای شۆڕش لە سەفەری مێژووییان لە ساڵی ٨٨ی هەتاوی بۆ پارێزگای کوردستان، پێگەی ڕاستەقینەی کوردەکانیان لە ئێراندا سەلماند.\nرێبەری باڵای شۆڕشی ئیسلامی:\nئەگەر وڵاتانی ناوچە بڕیاری خۆڕاگری بدەن، دوژمنان هیچیان پێ ناکرێت\nرێبەری باڵای شۆڕشی ئیسلامی ئێران لە دیداری وەزیری ئەوقافی سووریا و شاندی یاوەری وتی: ئەگەر سەرکردەی وڵاتان و گەلانی ناوچەکە بە ڕاشکاوی بڕیاری خۆڕاگری بدەن، دوژمن هیچی پێ ناکرێت.\nجێگری کۆمەڵەی نزیکایەتی مەزهەبە ئیسلامییەکان؛\nپێکهێنانی ئەنجومەن و مەجلیسی هاوبەشی موسڵمانانی جیهان زەروورییە\nجێگری کۆمەڵەی نزیکایەتی مەزهەبە ئیسلامییەکان جەختی لە پێکهێنانی ئەنجومەن و مەجلیسی هاوبەشی موسڵمانانی جیهان کردەوە.\nفەرماندەی هێزی قودس وتی: من کاتێک ڤیدیۆی قیزەونی ئەو نەفامەم بینی کە ئاڵای ئێرانی سووتاند، خۆزگەم خواست کە لە بری ئەو کارە دەیان جار منی دەسووتاند.\nتوانایی مووشەکی ئێران بە هیچ لەونێک جێی دانوستان نییە\nوتەبێژی باڵای هێزە چەکدارەکانی کۆماری ئیسلامی ئێران ڕایگەیاند: توانستی مووشەکی ئێران بە هیچ جۆرێک جێی دانوستان نییە.\nپێویستە لە هەموو جیهان هێرش بکرێتە سەر ئەندێشەی داعشی\nوەزیری دەرەوەی ئێران لە کاتی گەیشتنی بە ئیتالیا وتی: داعش لە باری سەربازییەوە شکستی هێناوە، بەڵام پێویستە لە هەموو جیهاندا هێرش بکرێتە سەر ئەندێشەی داعشی.\nلە دیداری فەرماندەکانی سوپا و ئەرتەش باس کرا:\nسوپا و ئەرتەشی ئێران توانایی مووشەکی خۆیان زیاتر دەکەن\nفەرماندەکانی گشتیی سوپا و ئەرتەش جەختیان لە بەرزکردنەوەی هاریکاریی نێوان سوپا و ئەرتەش لە پێناو تۆکمەکردنی پەرەدانی دەسەڵات لە بوارگەلی زەوینی، دەریایی، ئاسمانی و مووشەکی کردەوە.\nبە فەرمانی رێبەری باڵای شۆڕش:\nپێدانی یارمەتی خەڵکی لە نووسینگەی رێبەرییەوە بە بونیادی مەسکەن\nیارمەتییە گەیشتووەکانی خەڵکی بە نووسینگەی رێبەری بۆ بوومەلەرزە لێدراوانی رۆژئاوای وڵات بە فەرمانی رێبەرای باڵای شۆڕش ڕژایە سەر حسێبی بونیادی مەسکەن.\nپەیامی تاقمێک لە زانایانی ئایینی سوننە؛\nساتێک لە پیلانەکانی داهاتووی گرووپە توندئاژۆکان خافڵ نابین\nدوای شکست و ڕووخانی داعش، زانایانی سوننەی وڵات لە پەیامێکی پیرۆزبایی بە رێبەری باڵای شۆڕش جەختیان لەوە کردەوە: لە قۆناغی پاش داعش ساتێک بۆ لێکدانەوەی پیلانەکانی داهاتووی گرووپە توندئاژۆکان لە ئۆمەتی ئیسلامیدا خافڵ نابین.\nبە ڕاپۆرتی مێهر؛\nکاردانەوەکان بە سەردانی رێبەری باڵا لە ناوچە بوومەلەرزەلێدراوەکان\nکاربەرانی تۆڕە کۆمەڵایەتییەکان لە کاردانەوە بە ئامادەبوونی رێبەری باڵا لە ناوچە بوومەلەرزەلێدراوەکانی رۆژئاوای وڵات زیاتر لە ٢٦ هەزار تویت و زیاتر لە ٢ هەزار پۆستیان لە کەناڵی ئینستاگرامدا بڵاو کردەوە.\nرێبەری باڵای شۆڕش لە میانەی خەڵکی گوندی کوئیک:\nبە ئیزنی خودا کێشەی گوندەکانی کرماشان کەم دەکرێتەوە\nرێبەری باڵای شۆڕش لە میانەی خەڵکی گوندی کوئیک لە پارێزگای کرماشان هیوایان خواست کە بوومەلەرزە بیانوویەک بۆ کەمکردنەوەی گرفتی گوندەکانی کرماشان دەبێت.\nبە حوکمی رێبەری باڵای شۆڕش:\nسێ پۆستی نوێی ئەرتەشی کۆماری ئیسلامی ئێران دیاری کران\nفەرماندەی باڵای گشتیی هێزەکان لە سێ حوکمی جودادا ئەمیر سەرتیپ "محەممەد حسەین دادڕەس"یان وەک جێگری فەرماندەی گشتیی ئەرتەش، ئەمیر دەریادار "حەبیبۆڵڵا سەیاری"یان وەک جێگری هەماهەنگی کاری ئەرتەش و ئەمیر دەریادار "حسێن خانزادی"یان وەک فەرماندەی هێزی دەریایی ئەرتەشی کۆماری ئیسلامی ئێران دیاری کرد .\nئەمریکا لە سووریا و عێراق شکستی هێناوە\nڕاوێژکاری کاروباری نێودەوڵەتیی رێبەری باڵای شۆڕش وتی: بێ شک ئەمریکاییەکان لە عێراق و سووریا شکستیان هێناوە و ئەو شکستە بەردەوام دەبێت.


"خودا بکاتە قسمەت موحەمەد یاوزەکانی نوێ پەروەردە بن"\n"خودا بکاتە قسمەت موحەمەد یاوزەکانی نوێ پەروەردە بن"\nبه رواری داگرتن : 2019-08-10 09:14\nئادیەمان - لە کاتی بە خاک سەرپاردنی موحەمەد یاوز یاریدەدەری سەرۆکی گشتی هودا پار باس لەوە کرا کە موحەمەد یاوز پیاوێکی خاوەن پەیام بوو، خودا بکاتە قسمەت موحەمەد یاوزەکانی نوێ پەروەردە بن.\nموحەمەد یاوز یاریدەدەری سەرۆکی گشتی هودا پار بەهۆی نەخۆشی شێرپەنجەی گورچیلە لە نەخۆشخانەی زانکۆی دیاربەکر چارەسەری بۆ دەکرا، کۆچی دوای کرد و دواتر لە شارۆچکەی کەحتا (کۆلک)ی پاریزگای سەمسوور (ئادیامان) بە خاک سەرپێردرا.\nموحەمەد شەنلیک یاریدەدەری سەرۆکی گشتی إتحاد العلماء (یەکێتی زانیان) لە کاتی بەژداری لە مەراسیمی بە خاک سەپاردنی موحەمەد یاوز لێدوانی بۆ ئاژانی هەواڵەکانی ئیلکە دا و باسی لەوە کرد، موحەمەد یاوز لە کاتێک کۆچی دوای کردوە کە کۆمەڵگا دەیان توانی سوودی لێ وەربگرن کە ئەویش دەبێتە هۆکاری دڵگرانیمان.\nموحەمەد شەنلیک سەبارەت بە موحەمەد یاوز باسی لەوە کرد: کۆتا جار کە چوومە لای خەوتبوو. نەم ویست هەلیستێنم. تەماشەم کرد. وتم، یا ڕەبی! ئەمانەتی تۆیە. ئەگەر مردن بهێت حەقە. پێویسیتمان پێ هەبوو بەڵام خودا ئەوەی گراندە لای خۆی. هیوادارین خودا فیداکاری و جەسارەت و فەساحەت و بەلاغەتەکەی بە نەوەکانی نوێ بدات و بکاتە قسمەت کە موحەمەد یاوزەکانی نوێ پەروەردە بن.\n"ڕۆژ بە ڕۆژ تێ دەگەین کە لە دەست دانی مامۆستا یاوز ون کردنێکی گەورە بوو"\nنووسەر موحەمەد گۆکتاش سەبارەت بە موحەمەد یاوز باسی لەوە کرد: ڕۆژ بە ڕۆژ تێ دەگەین کە لە دەست دانی مامۆستا یاوز ون کردنێکی گەورە بوو. من کاتێک دەستەکانم بۆ دوعا بەرز دەکەم دەڵێم، خودایە چەندین موحەمەد یاوزی تریش بنێرە. کەسوکارەکانم شاهێدن. خودایە! چەندین موحەمەد یاوز بە ئەنقەرە بدە. بە کەنالەکەمان و ڕۆژنامەکەمان موحەمەد یاوزی ببەخشە، هەموو جارێک بەم شێوەیە دوعا دەکەم.\n"یەکێک لە براکانم بوو کە دەرسم لە ژیانی وەردەگرت"\nموحەمەد گۆکتاش لە بەردەوامی باسی لەوە کرد: لەگەڵ موحەمەد یاوز بوون بەختەوەریێکی گەورەیە. لەگەڵ ئەوەی تەمەنەکەی ٢٢ ساڵ لە من بچوکتر بوو بەڵام یەکێک لە براکانم بوو کە دەرسم لە ژیانی وەردەگرت. کاتێک دەمویست نووسینێک بنووسم یان وتارێک پێکەش بکەم پەیوەندی تەلەفۆنی لەگەڵی ئەنجام دەدام. ئەویش دەیوت ئەو شتە بنووسە یان ئەو شتە مەنووسە یانیش بەم شێوەیە بنووسە.\nموحەمەد گۆکتاش وتی: ئەو شتەی لە مامۆستاکەم موحەمەد یاوز فێر بووم لە کەم مرۆڤ فێر بووم. خودا ئەو کەلتور و زانستی پێ دابوو. کاتێک موحەمەد یاوزم ناسی؛ دەم وت ئەو پیاوە دەبێت لە ناو ئومەت بگاتە شوێنێکی گرنگ. ئەگەر کەسێک ئەو پیاوە ناناسێت من بچم بۆ هەر شوێنێک باسی ئەو دەکەم. دەڵێم لە ئورفە کەسێک بە ناوی موحەمەد یاوز هەیە.\nموحەمەد گۆکتاش لە بەردەوامی باسی لەوە کرد، ئێش و ئازاری موحەمەد یاوز لە زیندان بەهۆی ئەشکەنجە دەستی پێ کرد، وتی: بۆیە ئێمە باوەر دەکەین کە موحەمەد یاوز بە ڕاستی شەهید بووە. بە ڕاستی لە ڕێگای خودادا خزمەتی دەکرد. یا ڕەبی! لە کاتێکی نزیکدا چەندین موحەمەد یاوزی تر ببەخشە.\nموحەمەد ئایدن سەرۆکی پێشووی دەزگای چاغری-دەر باسی لەوە کرد، لە منداڵی موحەمەد یاوز دەناسێت، وتی: ئەو، خاوەنی ئەدەب و شەرمێکی بەو شێوەیە بوو کە؛ لەگەڵ گەورەکان وەکو گەورە و لەگەڵ منداڵەکان وەکو منداڵ ڕەفتاری دەکرد. موحەمەد یاوز کەسێک بوو کە دەبێت لە ژیانەکەی دەرس وەربگیرێت. پیاوێکی خاوەن پەیام بوو. هەموو جارێک بیری هەژار و مەزلومەکانی دەکرد و هەوڵ دەدا خاوەنداریان بکات. (İLKHA)


ئەوەندەى (كۆسۆڤۆ)مان پێ نەكرا … گۆران فەتحی – Denegkan\nئەوەندەى (كۆسۆڤۆ)مان پێ نەكرا … گۆران فەتحی\nناوچەیەكى بچوكی سەر بەسربیایەو ژمارەى دانیشتوانى دوو ملیۆنو سێ سەد هەزار كەسە كەزۆربەیان (ئەلبان)ینو ئەوانى تر بەرەگەز (سرب)ن، ناوچەیەكە لەنێوان مەقدۆنیاو ئەلبانیاو مۆنتینیگرۆو سربیادایە، بەیەكێك لەناوچە هەرە هەژارەكانى سربیا ئەژمار دەكرێت، لەگەڵ ئەو هەموو كوشتارەى لەلایەن سربەكانەوە تێیدا ئەنجامدرا ، بەڵام توانى سۆزى وڵاتانى جیهان بەلاى خۆیدا راكێشێتو دەستى سربیایى لێ دوور خرێتەوەو ساڵانى 1998-1999 هێزى ئاشتیپارێزى نەتەوە یەكگرتووەكان لەهەرێمەكەدا جێگیر بكرێت.\nئەوە (كۆسۆڤۆ)یە ئەو هەرێمە بچكۆلەیەى رازى نەبوو لەژێر كۆتو بەندی سربیادا بژیتو بەو ئۆتۆنۆمیەش رازى نەبوو كە هەیبوو.\nئەوان داواى ئازادىو سەربەخۆیى دەكەنو ئامادەن لەو پێناوەدا خوێنى زیاتریان لێ بچۆڕێتو قوربانی زیاتریش پێشكەش بكەن، هیچ داهاتێكیان نیەو خاوەنى نەوتیش نین، بەڵام بڕواو خەونى خۆیان كردە راستیەكى تەواو، شەقامەكانیان پڕكرد لەخۆشیو ئەوانى هەرێمەكەشیان جێهێشتبوو گەڕانەوە نێو ئامێزى بۆ ئامادەبوون لەخۆشترین رۆژدا كە ئەویش بانگەشەكردنى سەربەخۆیى خاكو وولاتەكەیانە، بەبێ سڵەمینەوە لەو هەڕَشانەى لەلایەن سربیاوە لەهەرێمەكە دەكرا ئەگەر سەربەخۆیى رابگەیەنێت.\nخودی خاكى (كۆسۆڤۆ) لەبنەڕەتدا چەقی ولاتی سربیا بووە تا لەشەڕى (كۆسۆڤۆا بۆڵی) بەرامبەر بەعوسمانیەكان لەدەستیان داوەو دواتر هەموو وڵاتی سربیا كەوتۆتە ژێر دەستى عوسمانیەكانو ئیسلام گەیشتۆتە ئەو وڵاتە، دواترو بەبەردەوامى هاوڵاتیانی ئەڵبانی رەگەزی دەوروبەرى روویان كردە هەرێمەكە تا بوون بەزۆرینە تێیدا، دواتر ناوچەى كۆسۆڤۆ بوو بەبەشێك لەهەرێمی ئەڵبانیاى سەر بەدەوڵەتى عوسمانی، تا لەشەڕى یەكەمى جیهانیو دواى روخانى دەوڵەتى عوسمانى جاریكى تر كەوتەوە دەست سربیا.\nبێگومان ئێمە وەكو كورد خۆشحاڵێن بەئازادبوونى هەموو نەتەوە ژێر دەستەكان لەجیهاندا، لەبەر ئەوەى خۆمان گەورەترین نەتەوەى ژێر دەستین لەجیهاندا، بەڵام لەگەڵ زۆرى رێژەى كورد لەچاو ئەو ئەلبانیە كەمەى لەكۆسۆڤۆدا بوونیان هەیە هێشتا ئەلبانەكان بەتواناترو زیركتربوون لەچاو كورددا بۆ گەیشتن بەئامانجەكانیان.\nلەگەڵ هەموو ئەو نەهامەتىو خوێنڕشتنەى بەرامبەر بەكوردیش كراوە لەلایەن داگیركەرانى خاكو نیشتمانەكەىو دواى سەدان شۆڕشو شكستو ماڵوێرانى، بەڵام كورد نەیتوانى نیوەى ئەو كارەى ئەلبانیەكانى كۆسۆڤۆ ئەنجام بدات.\nهەرێمى كوردستان لە 1991ەوە بەناوە ئازادبووە، پەرلەمانو هەڵبژاردنو زۆر شتی تریشی تێدا كرا، دواى حەڤدە ساڵ لەو مێژووەشو دواى روخانى رژێمى بەعس نەك هەر بانگەشەى سەربەخۆیى نەكرا بەڵكو جارێكى تر سەرانى كورد چوونەوە بۆ بەغداو جارێكى تر هەموو مافەكانى كوردیان خستەوە ژێر پرسیار.\nكورد نەك سەربەخۆیى رانەگەیاند بەڵكو جارێكى تر بووەوە بەبەشێك لەو عێراقەى لێى كوشتو لێى ئەنفال كرد، كورد نەك هیچ قازانجێك بەڵكو زۆر مافی ترى نەتەوایەتىو جوگرافی خستە ژێر مەترسی لەدەستدان، هەر لەنەگەڕانەوەى ناوچە تەعریبكراوەكانو كێشەى بودجەو پێشمەرگەو نەوتو دواتریش فیدرالی كەتەنها كورد باسی لێوە دەكاتو عەرەبی عێراق توخنیشی ناكەوێت.\nبۆیە پیرۆز بێت لەو نەتەوە چكۆلانەیەى كۆسۆڤۆ بەرێژە، بەڵام گەورە بەهەڵوێست بۆ سەربەخۆبوونیان.\nPrevious چێشتخانەكانى بەهەشت ….. محه‌مه‌د قادر یونس\nNext هۆ نه‌نه گیان ئه‌و ده‌رگایه‌م لێبکه‌ره‌وه….ئیسماعیل خورماڵی


ئارێز عەبدوڵڵا: ئەوانەی تۆمەتیان بۆ دروستكردم بە جاشایەتی ناسراون\nلە كۆنگرەیەكی رۆژنامەوانیدا ئارێز عەبدوڵڵا، سەرۆكی فراكسیۆنی یەكێتی لە پەرلەمانی عێراق ئاشكرای كرد "ئەو تۆمەتەی خرابووە پاڵم، كە گوایە بڕوانامەم نییە، لە دادگای رەسافە لە بەغدا یەكلایی كراوەتەوە، ئەو كەسانەی ئەو تۆمەتەیان بۆ دروستكردوم ناسراون بە لەكەداری و جاشایەتی، ئەگەر واز نەھێنن لە راگەیاندنەكان ناویان ئاشكرا دەكەم".\nئارێز عەبدوڵڵا گوتی: "ھەوڵێك ھەبوو بۆ ئەوەی كۆسپ بخرێتە بەردەم ئیش و كارەكانم و ناوم لەكەدار بكرێت، بەتایبەتی دوای ئەوەی بووم بە سەرۆكی فراكسیۆنی یەكێتی، ئەو ھەوڵانە دژی من لەلایەن كەسانێكەوە بوون كە ناسراون بە لەكەداری و ساختەچیەتی و جاشایەتی".\nگوتیشی: "من پێشتر ئەو كەسانەم لە رێگەی جیاجیا ئاگاداركردەوە، كە كاری لەم جۆرە تەنیا خزمەت بە ناحەزانی میللەتەكەمان و فراكسیۆنەكەمان دەكات، بەڵام بەداخەوە كارەكە كرا، ھەر زووش روونكردنەوەمداوە كە ئەمە تۆمەتێكی ھەڵبەستراوەو دادگا یەكلایی دەكاتەوە".\nئارێز عەبدوڵڵا، روونیكردەوە: "لە دادگای رەسافە لە بەغدا لێكۆڵینەوە لەسەر ئەو بابەتە كراو دەركەوت كە تۆمەتەكە ھەڵبەستراوە".\nئاماژەی بۆ ئەوەشكرد: "ئەوكاتەی ئەو تۆمەتە خرایە پاڵم، بڕوانامەی من لە پەروەردەی ھەولێرە، بە ھیچ شێوەیەك نووسراو ئاراستەی پەروەردەی ھەولێر نەكراوە وەك بە دواچوون بۆ تۆمەتەكە، ھەروەھا لەو رۆژەی من چوومە بەردەم دادگا ئەو رۆژە كەناڵە عێراقییەكان بە ھەرسێ زمانی عەرەبی و ئینگلیزی و كوردی، ھەواڵەكەیان بڵاوكردەوە، ھەڵبەستنی ئەو تۆمەتە بۆ لەكەداركردنی من بەرنامە بۆ دارێژراو بوو".\nئاشكراشی كرد: "دوو كەس لە دوو فراكسیۆنی جیاوازی كوردستانی ئەو تۆمەتەیان بۆ من دروستكردبوو، لە سەردەمی بەعس دەستگیركراوم، بەڵام ئازارم نەچێشت، چونكە دەمزانی ئەو رژێمە دژی گەلی كوردە و میللەتەكەم سەركوت دەكات، بەداخەوە ئێستا جارێكی دیكە پەنا دەبرێتەبەر دامودەزگاكانی دەوڵەت، دەیانەوێت دامودەزگاكانی عێراقیش چەواشە بكەن، ئەوە سەرەتاییەكی زۆر مەترسیدارە، ھیوادارم لێرەوە كۆتایی پێبێت، ئەگەر ئەو كەسانەش واز لەو رەفتارانە بێنن گەردەنیان ئازابێ، بەڵام ئەگەر واز نەھێنن لە راگەیاندنەكان ناویان ئاشكرا دەكەم و لە دادگاش سكاڵایان لەسەر تۆمار دەكەم".